cyanic-selkie/wikianc huggingface dataset:
বসুধৈৱ কুটুম্বকম্‌
আধুনিক বিশ্বত প্ৰয়োগ
২০১৩ চনত ভাৰতৰ মাইচুৰুত অনুষ্ঠিত হোৱা সপ্তম আন্তৰ্জাতিক আৰ্থ চায়েঞ্চ অলিম্পিয়াদৰ লগ'ত ইয়াক ব্যৱহাৰ কৰা হৈছিল। বিদ্যালয়ৰ পাঠ্যক্ৰমত পৃথিৱীৰ উপশ্ৰেণীসমূহক সংহত কৰাৰ গুৰুত্ব দি ইয়াক ডিজাইন কৰা হৈছিল।
১ ডিচেম্বৰ, ২০২২ ৰ পৰা ৩০ নৱেম্বৰ ২০২৩ লৈকে ভাৰতৰ জি২০ সভাপতিত্বৰ ল'গ' আৰু থীমত “বসুধৈৱ কুটুম্বকম” বা “এক বিশ্ব-এক পৰিয়াল-এক ভৱিষ্যত"ৰ উল্লেখ আছে। এক সৰ্বভাৰতীয় ল'গ' ডিজাইন প্ৰতিযোগিতাৰ ২৪০০ নিবেদনৰ পৰা ইয়াক বাছনি কৰা হৈছিল।
২০২৩ চনত অন্তৰ্জাতিক যোগ দিৱসৰ মূলমন্ত্ৰ হিচাপে এই বাক্যাংশ ব্যৱহাৰ কৰা হৈছে।
অতিৰিক্ত পঠন
শ্ৰেণী:ভাৰতীয় দৰ্শন
ত্ৰিকোণমিতি
175px|right|thumb|ত্ৰিভুজ
ত্ৰিকোণমিতি (Trigonometry) গণিতৰ এটি শাখা, য’ত ত্ৰিভুজৰ পৰা উত্পন্ন হোৱা বহুভুজবোৰৰ বিষয়ে অধ্যয়ন কৰা হয়। শাব্দিক অৰ্থ বুজালে ত্ৰিভুজৰ পৰিমাপ লোৱা এটি অধ্যয়ন। ইয়াত ত্ৰিভুজৰ কোণ, বাহু আৰু সিহঁতৰ মধ্যকাৰ সম্পৰ্ক ব্যৱহাৰ কৰি বিভিন্ন সমস্যাৰ সমাধান উলিওৱা হয়। ত্ৰিকোণমিতি শব্দৰ ইংৰাজী প্ৰতিশব্দ হৈছে “Trigonometry”। এই শব্দটি আকৌ গ্ৰীক শব্দ trigōnon অৰ্থাৎ ত্ৰিভুজ আৰু metron অৰ্থাৎ পৰিমাপৰ পৰা উদ্ভৱ হৈছে।
ত্ৰিকোণমিতিত সমকোণী ত্ৰিভুজৰ অধ্যয়নক সকলোতকৈ গুৰুত্বপূৰ্ণ স্থান দিয়া হয়।
300px|thumbnail|right
ত্ৰিকোনমিতিৰ কোণৰ মানসমুহৰ তালিকা প্ৰস্তুত
নিম্নোক্ত তালিকাত কিছুমান প্ৰধান কোণৰ ত্ৰিকোনমিত্ৰিক মান দেখুওৱা হৈছে:-
বাহ্যিক সংযোগ
শ্ৰেণী:জ্যামিতি শ্ৰেণী:গণিত
সংযুক্তা পৰাশৰ
সংযুক্তা পৰাশৰ (Sanjukta Parashar) অসম কেডাৰৰ প্ৰথম অসমীয়া মহিলা আই পি এছ। বৰ্তমান তেওঁ যোৰহাট জিলাৰ আৰক্ষী অধীক্ষক পদত অধীস্থিত। ড০ সংযুক্তা পৰাশৰে কেন্দ্ৰীয় লোকসেৱা আয়োগৰ প্ৰশাসনিক সেৱাৰ পৰীক্ষাত দেশৰ ভিতৰতে ৮৫ সংখ্যক স্থান অধিকাৰ কৰিছিল। তাৰ পিছত প্ৰত্যাহ্বানেৰে ভৰা আৰক্ষী সেৱা নিৰ্বাচন কৰিছিল।
শৈক্ষিক জীৱন
অৱজাৰ্ভাৰ ৰিচাৰ্ছ ফাউণ্ডেশ্যন (Observer Research Foundation) নামৰ এটা গোটৰ বাবে কাম কৰাৰ সময়ত তেওঁ কেন্দ্ৰীয় লোকসেৱা আয়োগৰ প্ৰশাসনিক সেৱাৰ পৰীক্ষাৰ বাবে প্ৰস্তুতি আৰম্ভ কৰিছিল। এই পৰীক্ষাত তেওঁ দেশৰ ভিতৰতে ৮৫তম স্থান দখল কৰি উত্তীৰ্ণ হৈছিল।
কৰ্মজীৱন
২০০৮ চনত সংযুক্তা পৰাশৰক মাকুমৰ ৰূপে কাৰ্যভাৰ গ্ৰহণ কৰিছিল। সেই সময়ত বড়ো আৰু বাংলাদেশী অনুপ্ৰৱেশকাৰী সকলৰ মাজত সংঘৰ্ষ হৈছিল। সেয়ে কাৰ্যভাৰ গ্ৰহণ কৰাৰ দুঘণ্টাৰ পাছতেই ওদালগুৰি জিলালৈ তেওঁক ট্ৰেন্সফাৰ কৰা হৈছিল। বৰ্তমান তেওঁ যোৰহাট জিলাৰ আৰক্ষী অধীক্ষক পদত কাৰ্য্যনিৰ্বাহ কৰি আছে।
ব্যক্তিগত জীৱন
২০০৮ চনত বৰ্তমানৰ তিনিচুকীয়া জিলাৰ উপায়ুক্ত পুৰু গুপ্তাৰ সৈতে বিবাহপাশত আবদ্ধ হয়। ড০ পৰাশৰ এটি সন্তানৰ মাতৃও।
বাহ্যিক সংযোগ
শ্ৰেণী:অসমৰ ব্যক্তি
অশউইৎজ নিৰ্যাতন শিবিৰ
thumb দ্বিতীয় বিশ্বযুদ্ধৰ সময়ত নাজী জাৰ্মানীয়ে নিৰ্মাণ কৰা এটা শিবিৰ আছিল অশ্বিট্‌ছ নিৰ্যাতন শিবিৰ (Auschwitz concentration camp)। পোলেণ্ডত অৱস্থিত এই শিবিৰটো আছিল নাজীয়ে নিৰ্মাণ কৰা আটাইতকৈ ডাঙৰ নিৰ্যাতন শিবিৰ বা কনচেনট্ৰেচন কেম্প। সেই সময়ত এই শিবিৰত এক নিযুততকৈও অধিক লোকক হত্যা কৰা হৈছিল ইয়াৰে অধিকাংশই ইহুদী সম্প্ৰদায়ৰ। ইহুদীসকলৰ ওপৰত নাজীৰ চূড়ান্ত সমাধান কাৰ্যকৰী কৰাৰ অন্যতম মূল কেন্দ্ৰ আছিল এই শিবিৰ। অশ্বিট্‌ছত মুঠ ৪০টাতকৈও অধিক সৰু-বৰ কনচেনট্ৰেচন কেম্প আছিল। ইয়াৰ ভিতৰত প্ৰধান আছিল তিনিটা শিবিৰ প্ৰথম অশ্বিট্জ, দ্বিতীয় অশ্বিট্জ - বাৰ্কিনাউ আৰু অশ্বিট্জ তৃতীয়।
বাদুলি
বাদুলি (Bat) পৃথিৱীৰ একমাত্ৰ উৰণ ক্ষমতা বিশিষ্ট স্তন্যপায়ী প্ৰাণী। ই চৰাইৰ দৰে উৰিব পাৰে। বাদুলিৰ সমসংস্থ অংগ (Homologous organ) ডেউকালৈ পৰিবৰ্তীত হৈছে। ইয়াৰ ডেউকা পাতল চামৰাৰে আবৃত আৰু গাটো নোমেৰে আৱৰি আছে। কিছুমান বাদুলিৰ প্ৰজাতি, বিশেষকৈ নেজযুক্ত বাদুলিৰ নেজডালো চামৰাৰ আৱৰণখনে আৱৰি থকা দেখা যায়। পৃথিৱীত প্ৰায় ১২৪০টা প্ৰজাতিৰ বাদুলি আছে। বাদুলিৰ প্ৰজাতিসংখ্যা স্তন্যপায়ী প্ৰাণীৰ মুঠ প্ৰজাতিসংখ্যাৰ শতকৰা ২০ ভাগ ।
অৱস্থিতি
উৰণ বৈশিষ্ট্যই বাদুলিক পৃথিৱীত এক বহুল ভাৱে বিস্তৃত স্তন্যপায়ী প্ৰাণী ৰূপে পৰিগণিত কৰিছে। পৃথিৱীৰ প্ৰায় সকলো অঞ্চলতে ইহঁতক দেখিবলৈ পোৱা যায়। বিভিন্ন ঋতুত বেলেগ বেলেগ প্ৰজাতিৰ আবাসভূমিৰ নিৰ্ণয়ৰ প্ৰণালীও বেলেগ বেলেগ । গ্ৰীষ্মপ্ৰধান অঞ্চলেই বাদুলিৰ প্ৰিয় যদিও শীতল আৰু উষ্ণ সাগৰীয় উপকূল অঞ্চল, পৰ্বতৰ উচ্চভূমি নতুবা মৰুভূমি অঞ্চলতো ইহঁতক দেখা যায়। দিনৰ ভাগত ইহঁত গুহা, বিভিন্ন ফাঁক নতুবা নিৰ্জন ঠাইত থকা পুৰণি গছৰ ডাল আদিত ওলমি থাকে । আন্ধাৰ হোৱাৰ লগে লগে ইহঁত সক্ৰিয় হৈ পৰে।
প্ৰকাৰ
বাদুলিক Chiroptera বৰ্গত অন্তৰ্ভুক্ত কৰা হৈছে। পৃথিৱীত পোৱা প্ৰায় ১২৪০ বিধ বাদুলিক মূলতঃ দুটা প্ৰধান ভাগত ভগোৱা হৈছে। আকৃতিত ডাঙৰ আৰু ফলভক্ষী বাদুলিবোৰক Megachiroptera (megabats) আৰু আকৃতিত সৰু পতংগভোজী তথা মাংসভোজী বাদুলিবোৰক Microchiroptera (microbats/echolocating bats) হিচাবে অন্তৰ্ভুক্ত কৰা হৈছে । আটাইতকৈ সৰু বাদুলি হ'ল- Kitti's hog-nosed bat, দীঘল ২৯-৩৪ মি.মি. ডেউকাৰে সৈতে ১৫ চে.মি., ওজন ২-২.৬ গ্ৰাম । আটাইতকৈ ডাঙৰ বাদুলি হ'ল- Giant golden-crowned flying fox, দীঘল ৩৩৬ মি.মি., ডেউকাৰে সৈতে ১.৬ মি., আৰু ওজন প্ৰায় ১.১-১.২ কে.জি. ।
আচৰণ
বাদুলি নিশাচৰ প্ৰাণী। আন্ধাৰত ইহঁতে সুকলমে ফুৰিব পাৰে। সাধাৰণতে সৰু জাতৰ পতংভোজী আৰু মাংসভোজী বাদুলিবোৰে চলন-ফুৰণ আৰু খাদ্য সংগ্ৰহৰ বাবে ইক'ল'কেশ্যন (echolocation) কৌশলৰ প্ৰদৰ্শন কৰে। এই জাতৰ বাদুলিবোৰে তাৰ স্বৰযন্ত্ৰৰপৰা এক ধৰণৰ অতিশব্দৰ (ultra-sound)সৃষ্টি কৰে আৰু সেই শব্দ বায়ুৰ মাজেদি অনুদৈঘ্য তৰংগৰ ৰূপত বিস্তাৰিত হৈ যাওঁতে গতিপথত কোনো বস্তুত বাধাপ্ৰাপ্ত হৈ ঘূৰি আহি পুনৰ কাণত পৰেহি। সেই প্ৰতিফলিত শব্দ গ্ৰহণৰ দ্বাৰা ইহঁতে খাদ্য বা অন্য বাধা আদিৰ বিষয়ে তৎকালেই অনুধাবন কৰিব পাৰে। সেয়ে এনে প্ৰজাতিৰ বাদুলিবোৰৰ বৰষুণৰ সময়ত সময়ত ফুৰা-চকাত অসুবিধা পায়। আনহাতে ডাঙৰ জাতৰ ফলভক্ষী বাদুলিবোৰে চলন-ফুৰণ আৰু খাদ্য সংগ্ৰহৰ বাবে দৃষ্টিশক্তি আৰু ঘ্ৰাণশক্তিৰ সহায় লয়। ফলভক্ষী বাদুলিবোৰ দিনৰ ভাগত মূৰটো তলৰ ফালে দি ভৰি দুখনেৰে ওলমি থাকে। আনহাতে মাংসভোজী আৰু পতংভোজী বাদুলিবোৰেগছৰ খোৰোং,গুহা, বাঁহৰ চুঙা বা ঘৰৰ চিলিং আদিত দিনৰ ভাগত লুকাই থাকে। খাদ্যৰ সন্ধানত নতুবা উপযুক্ত পৰিবেশৰ সন্ধানত ইহঁতে প্ৰায়েই প্ৰব্ৰজন কৰা দেখা যায়। কিছুমান প্ৰজাতিৰ বাদুলিয়ে শীতৰ সময়চোৱা গুহা, ঘৰৰ চিলিং আদিত লুকাই থাকে। এই নিষ্ক্ৰিয় সময়চোৱাৰ বাবে ইহঁতে বেছি খাদ্য গ্ৰহণ কৰি শৰীৰত চৰ্বী জমা কৰি লয়।
প্ৰজনন
বাদুলিৰ প্ৰজনন প্ৰক্ৰিয়া বৈশিষ্টপূৰ্ণ। জলবায়ু আৰু খাদ্যসম্ভাৰৰ ওপৰত নিৰ্ভৰ কৰি ইহঁতে নিজৰ প্ৰজনন প্ৰক্ৰিয়া নিয়ন্ত্ৰণ কৰিব পাৰে। গৰ্ভধাৰণৰ বাবে পৰিৱেশ অনুকূল নহ'লে মাতা বাদুলিজনীয়ে গৰ্ভ সঞ্চাৰৰ বাবে উপযুক্ত সময় নোহোৱালৈকে বীৰ্য সাঁচি ৰাখিব পাৰে। তদুপৰি পোৱালি দিয়াৰ ক্ষেত্ৰটো উপযুক্ত পৰিবেশৰ বাবে পোৱালি দিয়াৰ সময় আগুৱাব বা পিছুৱাব পাৰে । বাদুলিয়ে এবাৰত এটাকৈ পোৱালি জন্ম দিয়ে। কিছুমান প্ৰজাতিয়ে দুই-তিনিটালৈকেও পোৱালি দিয়ে। অন্য স্তন্যপায়ী প্ৰাণীৰ নিচিনাকৈ পোৱালি ডাঙৰ নোহোৱালৈকে মাকে খোৱা-বোৱাৰ যতন লয়। সৰু পোৱালিয়ে সাধাৰণতে মাকৰ গাখীৰ খায়। সৰু বাদুলি বোৰ ৭-৮ সপ্তাহ মানতে উৰিব পৰা হয়। বৰ বাদুলিবোৰ প্ৰায় চাৰিমাহ মানতহে উৰিব পৰা হয়। বাদুলি প্ৰায় ২০ বছৰ কাল জীয়াই থাকে ।
খাদ্য
বাদুলিৰ প্ৰজাতিভেদে খাদ্যাভ্যাসৰ তাৰতম্য আছে। ইহঁতে নিজৰ দেহৰ ওজনৰ ৫০% খাদ্য খাব পাৰে। প্ৰধান খাদ্যৰ ভিতৰত ফল, ফুলৰ মৌ, কীট-পতংগ, মেৰুদণ্ডী সৰু প্ৰাণী, অন্য প্ৰাণীৰ তেজ আদি । নিশাচৰ পতংগৰ ভিতৰত- মহ-ডাঁহ, মথ, পঁইতাচোৰা আদিয়েই প্ৰধান। বাদুলিয়ে খ্ৰীপ্ৰভাৱে পতংগ ধৰিব পাৰে। এটা ৰাতিত ইহঁতে ৩,০০০ পৰা ৭,০০০ টালৈকে মহ ধৰি খাব পাৰে । মেৰুদণ্ডী প্ৰাণীৰ ভিতৰত ভেকুলী, মাছ, মকৰা, চৰাই, বাদুলি আদি সাধাৰণতে ধৰি খায়। সাধাৰণতে বৰবাদুলিবোৰে (Megabats) ফল, ফুলৰ মৌ আদি খায়। সৰু বাদুলিবোৰে (Microbats) কীট-পতংগ, মেৰুদণ্ডী সৰু প্ৰাণী, অন্য প্ৰাণীৰ তেজ ফল, ফুলৰ মৌ, আদি খায়।
উপকাৰিতা
বাদুলিৰ বিষ্ঠা (guano) উদ্ভিদৰ বাবে এবিধ উৎকৃষ্ট সাৰ ৰূপে পৰিগণিত হৈছে। সেয়ে বাদুলি বাস কৰা গুহা আদিৰপৰা বহুল পৰিমাণে ইয়াৰ বিষ্ঠা সংগ্ৰহ কৰি খেতি পথাৰত যোগান ধৰা হয় । বাদুলিয়ে পৰিবেশৰ ভাৰসাম্যতা বজাই ৰখাত অতি গুৰুত্বপূৰ্ণ ভূমিকা গ্ৰহণ কৰিছে। ফলভক্ষী বাদুলিবোৰে ফল খোৱাৰ পাছত অ'ত-ত'ত সিঁচৰিত কৰি পেলাই দিয়াৰ ফলত এক বহল ভিত্তিত উদ্ভিদৰ বংশবৃদ্ধি হয়। আনহাতে ফুলৰ মৌ খাওঁতে এপাহ ফুলৰ পৰাগৰেণুবোৰ আন এপাহ ফুলৰ গৰ্ভমুণ্ডলৈ স্থানানন্তৰিত কৰি বাদুলিয়ে ফুলৰ পৰাগযোগ হোৱাত সহায় কৰে। পতংভোজী বাদুলিবোৰো পৰিবেশ ৰক্ষাৰ ক্ষেত্ৰত ভূমিকা অপৰিসীম। অতি উচ্চহাৰত বংশবৃদ্ধি হোৱা অনিষ্টকাৰী কীট-পতংগৰ সংখ্যা কমাই ৰখাত বাদুলিয়ে অতি গুৰুত্বপূৰ্ণ ভূমিকা গ্ৰহণ কৰিছে।
স্থিতি তথা সংৰক্ষণ
বৰ্তমান বন্য আবাসভূমি ধ্বংসৰ ফলত অন্য বন্যপ্ৰাণীবোৰৰ যি ভাবুকিৰ সৃষ্টি হৈছে, তাৰ কবলত বাদুলিও পৰিছে। বাদুলিৰ আশ্ৰয়স্থলৰ সংকোচন, খাদ্যাভাব,প্ৰাকৃতিক দুৰ্যোগ ফলত মৃত্যু, মানুহৰ দ্বাৰা বধ আদি কাৰণসমূহৰ বাবে পূৰ্বতে বিস্তৃতি থকা বহুতো অঞ্চলৰপৰা বাদুলি নোহোৱা হৈছে। বৰবাদুলিৰ আশ্ৰয়স্থান ওখ গছবোৰ কটাৰ ফলত সমূহীয়াভাবে বহুতো বাদুলিয়ে আশ্ৰয় স্থান হেৰুৱাইছে। পাহাৰ আদি কাটি ধ্বংস কৰা ফলতো বহুতো গুহাবাসী বাদুলি বিলুপ্তি তথা আবাসভূমি হেৰুৱাৰ কবলত পৰিছে। কেতিয়াবা সামূহিক জীৰণিস্থলত যদি এটা বা দুটা বাদুলি বধ কৰা হয় তেতিয়া জাকটোৱে ভয় খাই অন্য ঠাইলৈ প্ৰব্ৰজন কৰিব লগীয়া হয়। এনে প্ৰব্ৰজনত সুবিধাজনক ঠাই নাপালে অনেক বাদুলিৰ মৃত্যু হ'ব পাৰে। বৰ্তমান সেয়ে পৃথিৱীৰ বহুতো দেশত বাদুলি সংৰক্ষণ আইন প্ৰণয়ন কৰা হৈছে। তদুপৰি বাদুলি সংৰক্ষণৰ বাবে বহুতো স্বেচ্ছাসেৱী সংগঠনে প্ৰচেষ্টা চলোৱা দেখা গৈছে।
বাহ্যিক সংযোগ
শ্ৰেণী:স্তন্যপায়ী প্ৰাণী শ্ৰেণী:সৰ্বভোজী
মান ৱিকিপিডিয়া
মান ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ মান ভাষাৰ সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।
পৰিসংখ্যা
চনত মান ৱিকিপিডিয়াৰ  টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে। মুঠ সম্পাদনা সংখ্যা ।
তথ্য সংগ্ৰহ
শ্ৰেণী:ৱিকিপিডিয়াসমূহ
দ্যা আছাম ট্ৰিবিউন
দ্যা আছাম ট্ৰিবিউন (The Assam Tribune) গুৱাহাটী আৰু ডিব্ৰুগড়ৰ পৰা প্ৰকাশিত এখন দৈনিক ইংৰাজী বাতৰি কাকত। ভাৰতৰ উত্তৰ পূৰ্বাঞ্চলত দ্যা আছাম ট্ৰিবিউন-য়েই হৈছে সৰ্বাধিক প্ৰচলিত দৈনিক ইংৰাজী বাতৰি কাকত। ১৯৩৯ চনৰ ৪ আগষ্ট তাৰিখে ৰাধাগোবিন্দ বৰুৱাই বাতৰি কাকতখনৰ জন্ম দিয়ে। কাকতখনৰ প্ৰতিষ্ঠাপক সম্পাদক আছিল লক্ষ্মীনাথ ফুকন।
প্ৰথম অৱস্থাত কেৱল গুৱাহাটীৰ পৰা প্ৰকাশিত দ্যা আছাম ট্ৰিবিউন বৰ্তমান গুৱাহাটী আৰু ডিব্ৰুগড়, এই দুই ঠাইৰ পৰা একেসময়তে প্ৰকাশিত হয়। সমগ্ৰ উত্তৰ পূৰ্বাঞ্চলত এই কাকতখনকেই শ্ৰেষ্ঠতম বুলি বিবেচনা কৰা হয়। অসমকে ধৰি উত্তৰ পূৰ্বাঞ্চলৰ বৃহৎ অঞ্চলত এই কাকতখনৰ বৃহৎসংখ্যক পঢ়ুৱৈ আছে।
দ্যা আছাম ট্ৰিবিউনৰ বৰ্তমানৰ সম্পাদক প্ৰফুল্ল গোবিন্দ বৰুৱা। প্ৰফুল্ল গোবিন্দ বৰুৱা ৰাধাগোবিন্দ বৰুৱাৰ পুত্ৰ। দ্যা আছাম ট্ৰিবিউনৰ বৰ্তমানৰ কাৰ্যবাহী সম্পাদক পি জে বৰুৱা।
পশ্চিম ফ্ৰিজিয় ৱিকিপিডিয়া
পশ্চিম ফ্ৰিজিয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ পশ্চিম ফ্ৰিজিয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।
পৰিসংখ্যা
চনত পশ্চিম ফ্ৰিজিয় ৱিকিপিডিয়াৰ টা প্ৰবন্ধ, গৰাকী সম্পাদক,  গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।
বাহ্যিক সংযোগ
পশ্চিম ফ্ৰিজিয় ৱিকিপিডিয়া
তথ্য সংগ্ৰহ
শ্ৰেণী:ৱিকিপিডিয়াসমূহ
এবাউট.মী
এবাউট.মী (about.me, এবাউট ডট মী) হৈছে ২০০৯ চনত অক্টোবৰত প্ৰতিষ্ঠা হোৱা এক ব্যক্তিগত ৱেব হ’ষ্টিং সেৱা। ইয়াৰ সহ-প্ৰতিষ্ঠাপকসকল হৈছে ৰায়ান ফ্ৰেইটাচ, টনী কনৰাড, আৰু টিমথি য়ং।
এই ৱেবছাইটোৰ জড়িয়তে এজন ব্যক্তিয়ে এখন পৃষ্ঠা তৈয়াৰ কৰিব পাৰে, য’ত তেওঁ তেওঁৰ বিভিন্ন অনলাইন প্ৰফাইল (যেনে: ইউটিউব, ফ্লিকাৰ আদি), চচিয়েল নেটৱৰ্কিং সেৱাসমূহৰ প্ৰফাইল (যেনে: ফেচবুক, টুইটাৰ, গুগল প্লাচ, লিঙ্কডইন, ইনষ্টাগ্ৰাম, টামলাৰ আদি), আৰু আন ৱেবছাইটৰ সংযোগ বা লিঙ্কসমূহ দিব পাৰে। এই পৃষ্ঠাখনৰ উল্লেখযোগ্য বৈশিষ্ঠ এয়ে যে ব্যক্তি এজনৰ সকলো অনলাইন লিঙ্ক একে ঠাইতে পাব পাৰি। ইয়াৰোপৰি পৃষ্ঠাখনৰ পৃষ্ঠভূমিত এখন ছবি আপল’ড কৰিব পৰা যায়, আৰু চমু জীৱনীও সংযোগ কৰিব পৰা যায়।
ৰাজহুৱা মুকলিৰ মাত্ৰ চাৰি দিনৰ পাছতে, ২০ ডিচেম্বৰ ২০১০ তাৰিখে এ অ’ এলে এবাউট.মী-ক কিনি লয়। সহ-প্ৰতিষ্ঠাপক টনী কনৰাডে এক সাক্ষাৎকাৰত ৱেবছাইটো ১.৩ মিলিয়ন আমেৰিকান ডলাৰত বিক্ৰী হয় বুলি জানিব দিয়ে।
২০১২ চনৰ মে’ মাহৰ এলেক্সাৰ তথ্য অনুসৰি এবাউট.মী ৱেবছাইটো আটাইটকৈ বেছি স্পেইনত ব্যৱহাৰ কৰা হয়। তাৰ পাছতেই স্থান ক্ৰমে কানাডা, আৰ্জেণ্টিনা, আমেৰিকা, আৰু মেক্সিকোৰ।
তথ্যসূত্ৰ
শ্ৰেণী:ৱেবছাইট
নামনি অসম
বুৰঞ্জী
নামনি অসমক অতীজত কামৰূপ ৰাজ্যৰ ৰাজধানী বুলি জনা গৈছিল । ইয়াত বিভিন্ন সময়ত কেইবাটাও শক্তিশালী ৰাজবংশই ৰাজত্ব কৰিছিল। কেইটামান উল্লেখযোগ্য ৰাজবংশ হৈছে বৰ্মণ সকল (৩৫০ চনৰ পৰা ৬৫০ চনলৈকে), শালস্তম্ভ সকল (৬৫৫ চনৰ পৰা ৯০০ চনলৈকে) আৰু কামৰূপী পাল সকল (৯০০ চনৰ পৰা ১১০০ চনলৈকে)।
বৰ্মণ ৰজা ভাস্কৰ বৰ্মণৰ ৰাজত্বকালত (৬০০ চনৰপৰা ৬৫০ চনলৈকে) চীনা পৰিব্ৰাজক হিউৱেন চাঙে এই অঞ্চল ভ্ৰমণ কৰিছিল আৰু ইয়াৰ বিষয়ে বিভিন্ন তথ্য লিপিবদ্ধ কৰিছিল। কামৰূপী পালসকলৰ পিছত কামৰূপ ৰাজ্যৰ পতন আৰম্ভ হৈছিল যদিও প্ৰথম চন্দ্ৰবংশ (১১২০ চনৰ পৰা ১১৮৫ চনলৈকে) আৰু দ্বিতীয় চন্দ্ৰবংশই (১১৫৫ চনৰ পৰা ১২৫৫ চনলৈকে) কামৰূপী পৰম্পৰা ৰক্ষা কৰি চলিছিল।
পুষ্য বৰ্মণে (৩৫০ চনৰ পৰা ৩৭৪ চনলৈকে) বৰ্মণ বংশ স্থাপন কৰিছিল। এই কাম কৰোঁতে তেওঁ ৰাজ্যৰ বাহিৰে ভিতৰে বহুতো শত্ৰুৰ লগত যুদ্ধ কৰিবলগীয়া হৈছিল। তেওঁৰ পুত্ৰ সমুদ্ৰ বৰ্মণক (৩৭৪ চনৰ পৰা ৩৯৮ চনলৈকে) বিভিন্ন স্থানীয় শাসক সকলে নিজৰ ৰজা বুলি স্বীকাৰ কৰি লৈছিল। সমুদ্ৰ বৰ্মণে পিছলৈ নাম সলাই সমুদ্ৰগুপ্ত নামেৰে বিখ্যাত হৈছিল। তেওঁৰ পিছৰ সময়ৰ ৰজাসকলেও কামৰূপ ৰাজ্য বহলাইছিল আৰু ইয়াত শান্তি স্থাপন কৰিছিল। নিধানপুৰ শিলালিপিত উল্লেখ থকামতে কামৰূপ ৰাজ্যই এক সময়ত চন্দ্ৰপুৰী বিষয়াৰ এলেকাও সামৰি লৈছিল (বৰ্তমানৰ ছিলেট অঞ্চল)। নাৰায়ণ বৰ্মণ (৪৯৪ চনৰ পৰা ৫১৮ চনলৈকে) আৰু তেওঁৰ পুত্ৰ ভুতি বৰ্মণৰ (৫১৮ চনৰ পৰা ৫৪২ চনলৈকে) সময়ত কামৰূপত অশ্বমেধ যজ্ঞ পতা হৈছিল। পুষ্য বৰ্মণে স্থাপন কৰা সৰু ৰাজ্য খনে এটা সময়ত ইয়াৰ ওচৰৰ অঞ্চল সমূহ সামৰি এখন বৃহৎ কামৰূপ ৰাজ্যৰ ৰূপ লৈছিলগৈ।
বৰ্মণ ৰাজ্য স্থাপনৰ পিছৰ পৰা ভুতি বৰ্মণৰ শাসনকাললৈকে এই ৰাজ্য এবাৰ মালৱা ৰাজ্যৰ ৰজা য়শোধৰ্মনে আক্ৰমণ কৰিছিল। পশ্চিমৰ ৰাজ্যসমূহে কৰা আক্ৰমণবিলাকৰ ভিতৰত এইটো প্ৰথম আক্ৰমণ আছিল। এই আক্ৰমণে কেনেধৰণৰ প্ৰভাৱ কামৰূপত পেলাইছিল এইটো ভালকৈ জনা নাযায়। কিন্তু ভুতি বৰ্মণৰ নাতিয়েক স্থিত বৰ্মণে (৫৬৬ চনৰ পৰা ৫৯০ চনলৈকে) কৰ্ণসুবৰ্ণৰ গৌড় ৰজাক যুদ্ধত হৰুৱাইছিল আৰু দুখনকৈ অশ্বমেধ যজ্ঞ পাতিছিল, এই কথাটোৰ পৰা অনুমান কৰিব পাৰি যে আগৰ আক্ৰমণত যদিও কিবা ক্ষতি হৈছিল, সেই ক্ষতিৰপৰা কামৰূপ ৰাজ্যই নিজকে উদ্ধাৰ কৰিব পাৰিছিল। স্থিত বৰ্মণৰ পুত্ৰ সুস্থিত বৰ্মণৰ ৰাজত্বকালত (৫৯০ চনৰ পৰা ৬০০ চনলৈকে) তেওঁৰ ৰাজ্যক পূব মালৱা ৰাজ্যৰ মহাসেনগুপ্তই আক্ৰমণ কৰিছিল। কামৰূপৰ ৰজাসকল মৌখাৰি ৰজাসকলৰ মিত্ৰ আছিল আৰু এই কাৰণে তেওঁলোক গৌড়ৰ ৰজাসকলৰ শত্ৰু হৈ পৰিছিল, গৌড়ৰ ৰজাসকলৰ মিত্ৰ আছিল পূব মালৱা ৰাজ্যৰ ৰজাসকল। গৌড়ৰ ৰজাসকলৰ আক্ৰমণ চলি থকা সময়তে সুস্থিত বৰ্মণৰ মৃত্যু হয়। তেওঁৰ দুই পুত্ৰ, সুপ্ৰতিস্থিত বৰ্মণ আৰু ভাস্কৰ বৰ্মণক যুদ্ধ বন্দীৰূপে গৌড় ৰাজ্যলৈ লৈ যোৱা হয়, কিন্তু পিছত হয়তো মিত্ৰতাৰ হাত আগবঢ়োৱা কাৰণে তেওঁলোকক মুক্তি দিয়া হয় আৰু তেওঁলোকে এনেদৰে ৰাজ্য উদ্ধাৰ কৰিবলৈও সক্ষম হয়। সুপ্ৰতিস্থিত বৰ্মণে ৫৯৫ চনৰ পৰা ৬০০ চনলৈকে এক চমু শাসন কাল চলায় আৰু তাৰ পিছত কোনো উত্তৰাধিকাৰী নোহোৱাকৈয়ে তেওঁৰ মৃত্যু হয়।
সুপ্ৰতিস্থিত বৰ্মণৰ পিছত ৰাজ্যৰ শাসন তেওঁৰ ভায়েক ভাস্কৰ বৰ্মণৰ হাতলৈ যায় আৰু ভাস্কৰ বৰ্মণৰ ৰাজত্বকালক (৬০০ চনৰ পৰা ৬৫০ চনলৈকে) বৰ্মণ বংশৰ সোণালী দিন বুলি ধৰা হয়। তেওঁ আনকি তেওঁক আগতে বন্দী কৰি নিয়া গৌড় ৰাজ্যকো আক্ৰমণ কৰিব পৰাকৈ শক্তিশালী হৈ উঠে। গৌড়ৰ ৰজা শশাংকই ককায়েকক হত্যা কৰাৰ পিছত হৰ্ষবৰ্ধনে ৬০৬ চনত সিংহাসন আৰোহণ কৰে আৰু পিছলৈ তেওঁ মৌখাৰি ৰাজ্যৰ ৰজা হয়গৈ আৰু কনৌজত ৰাজধানী স্থাপন কৰে। এই হৰ্ষবৰ্ধনৰ লগত ভাস্কৰ বৰ্মণে মিত্ৰতা কৰে তেওঁলোক দুয়ো মিলি শশাংকৰ গৌড় ৰাজ্য দুয়োদিশৰপৰা আক্ৰমণ কৰে। কিন্তু এই মিত্ৰতাৰ ফলতেই যে গৌড় ৰাজ্যৰ পতন ঘটে, সেইটো ঠাৱৰ কৰা হোৱা নাই। সি যি কি নহওক, গৌড় ৰাজ্যৰ ৰাজধানী কৰ্ণসুবৰ্নত (বৰ্তমান পশ্চিম বংগৰ মুৰ্ছিদাবাদ) বিজয়ৰ চিনস্বৰূপে ভাস্কৰ বৰ্মণে তাম্ৰফলি লিখোৱাই।
৬৪৩ চনত চীনা পৰিব্ৰাজক হিউৱেন চাঙে ভাস্কৰ বৰ্মণৰ ৰাজ্য ভ্ৰমণ কৰে। এই পৰিব্ৰাজকজনে উল্লেখ কৰা মতে তেতিয়াৰ কামৰূপ ৰাজ্যৰ পশ্চিম সীমা আছিল কৰতোৱা নদী। এওঁৰ ভ্ৰমণ কালৰ শেষৰফালে ভাস্কৰ বৰ্মণে তেওঁৰ লগত কনৌজলৈ যায় আৰু তাৰ পৰা হৰ্ষবৰ্ধনক লগত লৈ প্ৰয়াগত বিভিন্ন ধৰ্মীয় অনুষ্ঠানত ভাগ লয়, এই কামৰ বাবে ভাস্কৰ বৰ্মণ প্ৰায় এবছৰ কাল ৰাজ্যৰপৰা আঁতৰি থাকে। জনা যায় যে ভাস্কৰ বৰ্মণে চীন দেশৰ লগত সম্পৰ্ক বজাই চলিছিল। তেওঁ হিউৱেন চাঙৰ আগত চীনৰ জিন বংশৰ বিষয়ে এক চীনা গীতৰ উল্লেখ কৰিছিল। হৰ্ষবৰ্ধনৰ মৃত্যুৰ পিছত ৱাং হিউৱেন চ’ৰ নেতৃত্বত অহা আন এক চীনা পৰিব্ৰাজক দলকো ভাস্কৰ বৰ্মণে সহায় কৰিছিল। ভাস্কৰ বৰ্মণক কুমাৰ নাইবা শ্ৰী-কুমাৰ নামেৰেও জনা গৈছিল। তেওঁ অবিবাহিত আছিল আৰু কোনো উত্তৰাধিকাৰী নোহোৱাকৈ মৃত্যু বৰণ কৰিছিল।
ব্ৰহ্মপালে (৯০০ চনৰ পৰা ৯২০ চনলৈ) কামৰূপী পাল বংশ (৯০০ চনৰ পৰা ১১০০ চনলৈ) স্থাপন কৰিছিল। এই বংশই দুৰ্জয়া (এতিয়াৰ গুৱাহাটী) নামেৰে ৰাজধানী স্থাপন কৰি শাসন চলাইছিল। এই বংশৰ আটাইতকৈ সফল ৰজা আছিল ধৰ্মপাল আৰু তেওঁৰ ৰাজধানী আছিল কামৰূপ-নগৰ, এতিয়াৰ উত্তৰ গুৱাহাটী। কামৰূপী পাল বংশৰ শেষ ৰজা আছিল জয়পাল (১০৭৫ চনৰ পৰা ১১০০ চনলৈ) ।
জনগাঁথনি
নামনি অসমৰ জনগাঁথনিত ইণ্ডো-আৰ্য্য আৰু জনজাতীয় মূলৰ লোক আছে। জনজাতি বিলাকৰ ভিতৰত উল্লেখযোগ্য হৈছে বড়োসকল, ৰাভাসকল আৰু কোঁচসকল।
উৎসৱ
নামনি অসমত উদযাপন কৰা উৎসৱ সমূহৰ ভিতৰত পৰে বিহু, ঈদ, দুৰ্গা পূজা, কালী পূজা আৰু অন্যান্য পূজা সমূহ। খেতি চপোৱাৰ সময়ৰ বিভিন্ন উৎসৱ নামনি অসমত পালন কৰা হয়।
ধৰ্ম
হিন্দু আৰু মুছলমান, দুয়ো ধৰ্মৰ লোক নামনি অসমত আছে। হিন্দু ধৰ্মাৱলম্বী লোকসকলৰ মাজত বৈষ্ণৱ আৰু শাক্ত, এই দুই বিশ্বাসৰ লোক পোৱা যায়।
সংস্কৃতি
এই অঞ্চলৰ গাঁও বিলাকত সৰল জনজাতীয় পৰম্পৰা, বৈদিক পৰম্পৰা আৰু সাধাৰণ অসমীয়া কৃষিজীৱী মানুহৰ সংস্কৃতি দেখা পোৱা যায়। চহৰাঞ্চল সমূহত আধুনিক সংস্কৃতিৰ পৰশ পৰা দেখা যায়। নামনি অসমত দেখা পোৱা বৈদিক সংস্কৃতিৰ আৰম্ভণি বৰ্মণ ৰজা পুষ্য বৰ্মণৰ শাসনকালতে হৈছিল।
ভাষা
পূৰ্বৰ অবিভক্ত কামৰূপ জিলাৰ ঠাইবিলাকৰ কামৰূপীয়া ভাষাৰ প্ৰচলন আছে। গোৱালপাৰা জিলাত গোৱালপৰীয়া ভাষা কোৱা হয়। বড়ো, ৰাভা আৰু কোঁচ ভাষাৰ প্ৰচলনো ইয়াত দেখা পোৱা যায়। ভাষাতত্ত্বৰ মতে কামৰূপী ভাষা "ইষ্টাৰ্ণ ইণ্ডো আৰ্য্য" ভাষা সমূহৰ গোটত ধৰা হয়।
বাহ্যিক সংযোগ
শ্ৰেণী:অসমৰ সংমণ্ডল শ্ৰেণী:নামনি অসম শ্ৰেণী:ভাৰতৰ অঞ্চলসমূহ
নিউট্ৰিন'
নিউট্ৰিন' (Neutrino) হৈছে বৈদ্যুতিক ভাৱে প্ৰশম, দুৰ্বল প্ৰভাৱ (weak interaction) ৰ জৰিয়তে ক্ৰিয়া কৰা, অৰ্ধ-অখণ্ড সাংখ্যিক ঘূৰ্ণন (spin), সোঁ-বাওঁ অপ্ৰতিসমতা (chirality) আৰু অদ্য পৰিমিত অ-নিৰ্ধাৰিত সূক্ষ্ম কিন্তু অশূন্য ভৰ বিশিষ্ট এবিধ উপ-পাৰমাণৱিক কণা । সাধাৰণ পদাৰ্থৰ মাজেৰে নিউট্ৰিন' প্ৰায় কোনোধৰণে প্ৰভাৱিত নোহোৱাকৈ পাৰ হৈ যাব পাৰে। নিউট্ৰিন' (ইটালিয়ান ভাষাত সূক্ষ্ম আধানবিহীন) গ্ৰীক বৰ্ণ 'নিউ' ν (nu) ৰ জৰিয়তে সূচিত কৰা হয়। নিউট্ৰিন'ৰ ভৰ থকা তথ্যটো বিভিন্ন বৈজ্ঞানিক সাক্ষ্যৰ পৰা সাব্যস্ত হৈছে। কিন্তু ইহঁতৰ ভৰ উপ-পাৰমাণৱিক মানতো অত্যন্ত কম। নিউট্ৰিন'ৰ ভৰ এতিয়ালৈকে নিৰ্ভুলভাৱে জুখিব পৰা হোৱা নাই।
নিউট্ৰিন'ই কোনো বৈদ্যুতিক আধান বহন নকৰে, অৰ্থাৎ ইলেক্ট্ৰন, প্ৰট'নৰ দৰে আধানবিশিষ্ট কণাৰ ওপৰত বিদ্যুৎ-চুম্বকীয় বলে ক্ৰিয়া কৰাৰ লেখিয়াকৈ নিউট্ৰিন'ৰ ওপৰত ক্ৰিয়া কৰিব নোৱাৰে। নিউট্ৰিন' বিদ্যুৎ-চুম্বকত্ব অথবা মধ্যাকৰ্ষণতকৈ বহু কম পৰিসৰযুক্ত উপ-পাৰমাণৱিক দুৰ্বল প্ৰভাৱ (weak interaction) ৰ দ্বাৰাহে কেৱল প্ৰভাৱিত হয়। এই দুৰ্বল প্ৰভাৱ উপ-পাৰমাণৱিক পৰিসৰত আপেক্ষিকভাৱে দুৰ্বল, আৰু সেয়েহে ইহঁতে পদাৰ্থৰ মাজেৰে প্ৰভাৱিত নোহোৱাকৈ বহু দূৰ পৰিভ্ৰমণ কৰিব পাৰে।
নিউট্ৰিন' বিশেষ ধৰণৰ তেজস্ক্ৰিয় ক্ষয়ৰ ফলস্বৰূপে অথবা সূৰ্য্যত সংঘটিত, নিউক্লীয় বিক্ৰিয়কত সংঘটিত ধৰণৰ নিউক্লীয় বিক্ৰিয়াৰ ফলস্বৰূপে অথবা মহাজাগতিক ৰশ্মিয়ে পৰমাণুত কৰা আঘাতৰ ফলত উদ্ভৱ হয়। নিউট্ৰিন' তিনি ধৰণ বা তিনি 'flavor'ৰ : ইলেক্ট্ৰণ নিউট্ৰিন', মুয়ন (muon) নিউট্ৰিন' আৰু টাউ (tau) নিউট্ৰিন'। প্ৰতিবিধ কণাৰে আকৌ আনুষঙ্গিক বিপৰীত সোঁ-বাওঁ অপ্ৰতিসমতা বিশিষ্ট প্ৰতিকণা (anti-particle) আছে।
পৃথিৱীৰ মাজেৰে পাৰ হোৱা বেছিভাগ নিউট্ৰিন'ই সূৰ্য্যৰ পৰা বিকিৰিত হয়। সূৰ্য্যৰ উলম্ব দিশত থকা পৃথিৱীৰ প্ৰতি বৰ্গ চেণ্টিমিটাৰ অঞ্চলৰ মাজেৰে প্ৰতি ছেকেণ্ডত প্ৰায় ৬৫ বিলিয়ন (৬.৫×১০০০০০০০০০০) সৌৰ নিউট্ৰিন' পাৰ হৈ যায়।
২০১১ চনৰ ছেপ্টেম্বৰত পোহৰতকৈ আপাততঃ বেছি গতিবেগ সম্পন্ন নিউট্ৰিন' কণাৰ অৱস্থিতি ধৰা পৰিছে (OPERA neutrino anomaly)। তেতিয়াৰে পৰাই এই পৰীক্ষা ব্যাপক অলোচনা-সমালোচনাৰ সম্মুখীন হৈছে আৰু ওপৰোক্ত ফলাফল পুনঃ প্ৰমাণৰ বাবে প্ৰচেষ্টা চলি আছে, কাৰণ এই ফলাফল সত্য প্ৰতিপন্ন হ'লে বিজ্ঞানৰ আপেক্ষিকতাবাদ সূত্ৰৰ ক্ষেত্ৰত ব্যাপক পৰিৱৰ্তন অৱশ্যম্ভাৱী হৈ পৰিব। শেহতীয়াকৈ নৱেম্বৰ ২০১১ ত, CERN ৰ পৰীক্ষা পুনঃশোধিত কৰাৰ পিছতো পোহৰতকৈ বেছি গতিবেগ সম্পন্ন নিউট্ৰিন' কণাৰ উপস্থিতি সাব্যস্ত হৈছে।
পাউলিৰ প্ৰস্তাৱ
১৯৩০ চনত উলফগাঙ্গ পাউলিয়ে প্ৰথমবাৰৰ বাবে নিউট্ৰিন' ধাৰণা প্ৰথম অৱতাৰণা কৰিছিল। তেওঁ বিটা ভংগনত শক্তি, ভৰবেগ আৰু কৌণিক ভৰবেগৰ (বা স্পিন) সংৰক্ষণৰ বৰ্ণনা কৰিবলৈ গৈ তেওঁ নিউট্ৰিন'ৰ ধাৰণাটো প্ৰস্তাৱ কৰিছিল। এই সংৰক্ষণ প্ৰক্ৰিয়াসমূহৰ ব্যাখ্যাৰ বাবে নীলছ ব'ৰে সংৰক্ষণ সূত্ৰৰ এটা পাৰিসাংখ্যিক বৰ্ণনা দাঙি ধৰাৰ বিপৰীতে পাউলিয়ে এটা অনাবিস্কৃত কণাৰ প্ৰস্তাৱ কৰিলে। প্ৰট'ন আৰু ইলেক্ট্ৰনৰ লগত সংগতি ৰাখি তেওঁ এই অনাবিস্কৃত কণাৰ নাম থ'লে নিউট্ৰন। ১৯৩০ চনত এই কণাটো আলফা আৰু বিটা ভংগন প্ৰক্ৰিয়াত সৃষ্টি হোৱা বুলি জনা গৈছিল।
১৯৩২ চনত জেমছ চেডৱিকে এটা বহু বেছি ভৰসম্পন্ন কণা আৱিষ্কাৰ কৰি নাম ৰাখিলে নিউট্ৰন। ইয়াৰ ফলত একেটা নামৰ দুটা কণাৰ অৱস্থিতি থকা পৰিস্থিতি এটাৰ উদ্ভৱ হ'ল। সেয়েহে এনৰিক' ফাৰ্মিয়ে(যিজনে বিটা ভংগনৰ তত্ত্ব আগবঢ়াইছিল) ১৯৩৩ চনত এই খেলিমেলি দূৰ কৰাৰ উদ্দেশ্যে এটা নতুন আখ্যা উত্থাপন কৰিলে। তেওঁ দিয়া এই শব্দটো হ'ল- নিউট্ৰিন' (ইটালীয়ান ভাষাত ইয়াৰ সমাৰ্থ হৈছে- সূক্ষ্ম আৰু আধানবিহীন)। ১৯৩৪ চনত ফাৰ্মিয়ে তেওঁৰ এখন গৱেষণা পত্ৰত পাউলিৰ নিউট্ৰিন'ক পল ডিৰাকৰ প'জিট্ৰন (ধনাত্মক ইলেক্ট্ৰন) আৰু ৱাৰ্নাৰ হাইজেনবাৰ্গৰ নিউট্ৰন-প্ৰ'টন মডেলৰ সৈতে একত্ৰিত কৰিলে। ইয়াৰ জৰিয়তে পৰৱৰ্ত্তী সময়ৰ পৰীক্ষামূলক গৱেষণাসমূহৰ বাবে এটা দৃঢ় তাত্ত্বিক ভেটি স্থাপন হ'ল। যি কি নহওক, নেচাৰ নামৰ গৱেষণা পত্ৰিকাখনে ফাৰ্মিৰ গৱেষণা পত্ৰখনক অগ্ৰাহ্য কৰিলে আৰু ক'লে তেওঁ আগবঢ়োৱা তত্ত্বটো বাস্তৱৰ পৰা বহু যোজন দূৰৈত। ইয়াৰ পিছত তেওঁ সেই গৱেষণা পত্ৰখন এখন ইটালীয় পত্ৰিকালৈ প্ৰেৰণ কৰিলে আৰু সেই পত্ৰিকাখনত গৱেষণা পত্ৰখন গৃহীত হ'ল। কিন্তু সেই আৰম্ভণি সময়ছোৱাত তেওঁৰ তত্ত্বটোৰ প্ৰতি সমসাময়িক অনীহাৰ প্ৰতি লক্ষ্য ৰাখি ফাৰ্মিয়ে পিছৰ পৰ্যায়ত তেওঁৰ গৱেষণা কৰ্ম তাত্ত্বিক ক্ষেত্ৰৰ পৰা পৰীক্ষামূলক ক্ষেত্ৰলৈ পৰিৱৰ্তন কৰিলে।
প্ৰত্যক্ষ সন্ধান
১৯৪২ চনত ৱাঙ গেনচাঙে প্ৰথমবাৰৰ বাবে পৰীক্ষনমূলকভাৱে নিউট্ৰিন' ধৰা পেলাবৰ বাবে beta-capture পদ্ধতিৰ প্ৰস্তাৱ কৰিছিল। ছায়েন্স নামৰ গৱেষণা পত্ৰিকাখনৰ ১৯৫৬ চনৰ ২০ জুলাই সংখ্যাত Clyde Cowan, Frederick Reines, F. B. Harrison, H. W. Kruse, আৰু A. D. McGuire পৰীক্ষাত নিউট্ৰিন' ধৰা পেলোৱাৰ নিশ্চিতি প্ৰকাশ কৰিছিল। এই আৱিষ্কাৰক প্ৰায় ৪০ বছৰৰ পিছত ১৯৯৫ চনত পদাৰ্থ বিজ্ঞানৰ ন'বেল বঁটাৰে সন্মানিত কৰা হৈছিল।
বৰ্তমান Cowan–Reines নিউট্ৰিন' পৰীক্ষণ হিচাপে জনাজাত এই পৰীক্ষাত নিউক্লীয় ৰিয়েক্টৰত বিটা ভংগনৰ দ্বাৰা উৎপন্ন প্ৰতিনিউট্ৰিন'ই প্ৰট'নৰ সৈতে বিক্ৰিয়া কৰি নিউট্ৰন আৰু পজিট্ৰ'ন উৎপন্ন কৰিছিল:
পজিট্ৰ'নে তৎক্ষনাত ইলেক্ট্ৰনৰ সৈতে সংযোজিত হৈ পৰস্পৰে পৰস্পৰক বিলুপ্ত কৰে। ইয়াৰ ফলত নিৰ্গত দুটা গামা ৰশ্মি (γ) পৰীক্ষাত ধৰা পেলাব পৰা যায়। কোনো উপযোগী নিউক্লিয়াচে নিউট্ৰন প্ৰগ্ৰহণ কৰিলে এটা গামা ৰশ্মি নিৰ্গত হয় আৰু এই ক্ষেত্ৰত নিউট্ৰনৰ উপস্থিতি পৰীক্ষাত সাব্যস্ত কৰিব পাৰি। পজিট্ৰ'ন বিলুপ্তি আৰু নিউট্ৰন প্ৰগ্ৰহণ- এই দুয়োটা পৰিঘটনাৰ কাকতালীয় সংযোগে প্ৰতিনিউট্ৰিন' পাৰস্পৰিক ক্ৰিয়াৰ একক সংকেত বহন কৰে।
নিউট্ৰিন'ৰ প্ৰকাৰ
১৯৬২ চনত, Leon M. Lederman, Melvin Schwartz আৰু Jack Steinberger য়ে মুয়ন নিউট্ৰিন'ৰ সংপ্ৰক্ৰিয়াৰ আৱিষ্কাৰৰ জৰিয়তে দেখুৱালে যে, নিউট্ৰিন' একাধিক প্ৰকাৰৰ আছে (মুয়ন নিউট্ৰিন'ক ইতিমধ্যে neutretto নামেৰে প্ৰতিপাদ কৰা হৈছিল)। এই আৱিষ্কাৰৰ বাবে তেওঁলোকে ১৯৮৮ চনত পদাৰ্থ বিজ্ঞানৰ ন'বেল বঁটা লাভ কৰিছিল। ১৯৭৫ চনত Stanford Linear Accelerator Center-ত লেপ্টনৰ তৃতীয় প্ৰকাৰ টাউ কণিকা আৱিস্কৃত হৈছিল। টাউ কণাৰ আৱিষ্কাৰৰ লগে লগে এইটো আশা কৰা হৈছিল যে, এই কণাৰো নিশ্চয় কোনো সংযোজিত নিউট্ৰিন' (পিছৰ পৰ্য্যায়ত টাউ নিউট্ৰিন' নামাংকিত) আছে। বিটা ভংগনৰ সদৃশ ভাৱে টাউ ভংগনতো আপাত দৃষ্টিত শক্তি আৰু ভৰবেগৰ ৰক্ষণশীলতা উলংঘন হোৱা যেন পৰ্যবেক্ষিত হৈছিল। এই অনুদ্দেশ শক্তি আৰু ভৰবেগৰ ব্যাখ্যাৰ জৰিয়তে তৃতীয় প্ৰকাৰৰ নিউট্ৰিন'ৰ সাক্ষ্য প্ৰথমবাৰৰ বাবে পোৱা হৈছিল। ২০০০ চনৰ গ্ৰীস্মকালত ফাৰ্মিলে'বত থকা DONUT collaboration-এ টাউ নিউট্ৰিন'ৰ সংপ্ৰক্ৰিয়া তেওঁলোকৰ পৰীক্ষাগাৰত ধৰা পৰা সৰ্ম্পকে ঘোষণা কৰিছিল। টাউ নিউট্ৰিন'ৰ অস্তিত্বৰ তাত্ত্বিক ব্যাখ্যা আৰু ইয়াৰ প্ৰায়োগিক প্ৰমাণৰ সংগতি Large Electron–Positron Collider-ৰ প্ৰায়োগিক তথ্যৰ পৰা সাব্যস্ত হৈছে।
সৌৰ নিউট্ৰিন'
১৯৬০ চনৰ শেষৰ ভাগৰ পৰা আৰম্ভ কৰি কেইবাটাও পৰীক্ষণমূলক অনুসন্ধানত দেখা গ'ল যে, সূৰ্যৰ পৰা আহি পৃথিৱীত পোৱা ইলেক্ট্ৰন নিউট্ৰিন'ৰ সংখ্যা ষ্টেণ্ডাৰ্ড মডেলৰ দ্বাৰা পূৰ্বানুমান কৰা সংখ্যাৰ প্ৰায় এক-তৃতীয়াংশৰ পৰা আধাৰ ভিতৰত। সৌৰ নিউট্ৰিন' সমস্যা হিচাপে খ্যাত এই অসামঞ্জস্য প্ৰায় ৩০ বছৰ ধৰি সমাধানবিহীন ভাৱেই থাকি গৈছিল। নিউট্ৰিন' দোলন আৰু ভৰৰ আৱিষ্কাৰৰ জৰিয়তে ইয়াৰ এক সমাধান পোৱা গ'ল। (পদাৰ্থ বিজ্ঞানৰ ষ্টেণ্ডাৰ্ড মডেলত ধৰি লোৱা হৈছিল যে, নিউট্ৰিন' ভৰহীন আৰু সিহঁতে প্ৰকাৰ (flavor) পৰিৱৰ্তন কৰিব নোৱাৰে। কিন্তু, যদি নিউট্ৰিন'ৰ ভৰ থাকে তেন্তে সিহঁত প্ৰকাৰ পৰিৱৰ্তন কৰিবলৈ সক্ষম, অৰ্থাৎ বিভিন্ন প্ৰকাৰ (flavor)ৰ মাজত দোলন কৰিবলৈ সক্ষম। )
কম্পন বা দোলন
১৯৫৭ চনত Bruno Pontecorvo-ই প্ৰথমবাৰৰ বাবে নিউট্ৰিন' দোলনৰ পৰীক্ষামূলক অনুসন্ধানৰ কাৰণে কেঅ'ন দোলনৰ অনুৰুপ নীতি অৱলম্বন কৰি এটা ব্যৱহাৰিক পদ্ধতিৰ প্ৰস্তাৱ কৰিছিল। পৰৱৰ্তী ১০ বছৰত তেওঁ শূন্য দোলনৰ গাণিতিক ৰূপৰেখা আৰু আধুনিক সূত্ৰ প্ৰস্তুত কৰি উলিয়াইছিল। ১৯৮৫ চনত Stanislav Mikheyev আৰু Alexei Smirnov-এ (১৯৭৮ চনৰ Lincoln Wolfenstein-ৰ গৱেষণাৰ সম্প্ৰসাৰণৰ জৰিয়তে) মন কৰিলে যে, নিউট্ৰিন' পদাৰ্থৰ মাজেৰে গতি কৰাৰ সময়ত সিহঁতৰ প্ৰকাৰ দোলন(flavor oscillations) পৰিৱৰ্তিত হ'ব পাৰে। Mikheyev–Smirnov–Wolfenstein effect বা চমুকৈ MSW effect নামেৰে জনাজাত এই প্ৰক্ৰিয়াটো অতি তাৎপৰ্যপূৰ্ণ। কিয়নো, সূৰ্যত সংঘটিত নিউক্লীয় সংযোজনৰ জৰিয়তে নিৰ্গত বহু নিউট্ৰিন' সূৰ্যৰ অৰ্ন্তভাগৰ ঘন পদাৰ্থৰ মাজেৰে পাৰ হৈ পৃথিৱীত আহি পৰেহি, আৰু এই সৌৰ নিউট্ৰিন' পৰীক্ষামূলক অধ্যয়নত ব্যৱহৃত হয়। ওপৰত উল্লিখিত সূৰ্যৰ অৰ্ন্তভাগ(solar core)তেই প্ৰধানতঃ সকলো সৌৰ সংযোজন প্ৰক্ৰিয়া সংঘটিত হয়।
১৯৮৮ চনৰ পৰা আৰম্ভ কৰি পৰীক্ষামূলক অনুসন্ধান সমূহত এইটো দেখিবলৈ পোৱা গ'ল যে, সৌৰ আৰু বায়ুমণ্ডলীয় নিউট্ৰিন' বিলাকে প্ৰকাৰ(flavor) সলনি কৰে (প্ৰসংগ: Super-Kamiokande আৰু Sudbury Neutrino পৰ্যবেক্ষণ কেন্দ্ৰ)। এই পৰ্যবেক্ষণে সৌৰ নিউট্ৰিন'ৰ সাঁথৰৰ সমাধান ঘটালে। সূৰ্যত উৎপন্ন হোৱা সৌৰ নিউট্ৰিন' বিলাকে আংশিক ভাৱে অন্য নিউট্ৰিন' প্ৰকাৰলৈ পৰিৱৰ্তিত হয় আৰু এই আংশিক পৰিৱৰ্তন পৰীক্ষণ অনুসন্ধানত সাধাৰণতে ধৰা পৰা নাছিল।
ধৰ্ম আৰু ক্ৰিয়া-বিক্ৰিয়া
নিউট্ৰিন' বিলাকৰ স্পিন(ইংৰাজী:spin) বা ঘূৰ্ণন অৰ্ধ-অখণ্ড(ইংৰাজী: half integer)-(½ħ) আৰু সেইবাবেই ইহঁতক ফাৰ্মিয়নৰ শ্ৰেণীভুক্ত কৰা হয়। নিউট্ৰিন' বিলাকে প্ৰধানতঃ দুৰ্বল নিউক্লীয় বল(ইংৰাজী:weak nuclear force)ৰ জৰিয়তে আন্তঃক্ৰিয়া(ইংৰাজী:interation) কৰে। নিউট্ৰিন' দোলনৰ আৱিষ্কাৰে দেখুৱায় যে, নিউট্ৰিন' বিলাক ভৰযুক্ত কণা।
MSW প্ৰভাৱ
Mikheyev–Smirnov–Wolfenstein Effect বা MSW প্ৰভাৱ: স্বচ্ছ পদাৰ্থৰ মাজেৰে পোহৰ পাৰ হ'লে দেখুওৱা ধৰণৰ অনুৰূপ প্ৰভাৱ নিউট্ৰিন' পদাৰ্থৰ মাজেৰে পাৰ হৈ যাওঁতেও দেখুৱায়। অৱশ্যে এই প্ৰভাৱ প্ৰত্যক্ষ ভাৱে পৰ্যবেক্ষণ কৰিব নোৱাৰি, কাৰণ ই আয়নীকৃত বিকিৰণ উৎপন্ন নকৰে। ই দেখুওৱা প্ৰভাৱক MSW প্ৰভাৱ হিচাপে জনা যায়। ইয়াত নিউট্ৰিন'ৰ শক্তিৰ এটা ক্ষুদ্ৰ অংশহে পদাৰ্থলৈ স্থানান্তৰিত হয়।
নিউক্লীয় ভংগন হাৰৰ পৰিৱৰ্ত্তন
ৰাছিয়াত হোৱা এক অধ্যয়ন অনুসৰি, তেজস্ক্ৰিয় সমৰূপ(radioactive isotopes) সমূহৰ ভংগনৰ হাৰ সাধাৰণতে ভবাৰ দৰে ধ্ৰুৱক নহয়। শেহতীয়া এক অধ্যয়নেও এই তথ্য সাব্যস্ত কৰিছে। লগতে এইটোও দেখা গৈছে যে, ভংগনৰ হাৰ সূৰ্যৰ পৰা হোৱা নিউট্ৰিন' নিৰ্গমনৰ হাৰৰ দ্বাৰাও প্ৰভাৱাম্বিত হয়।
আৱেশিত ভংগন
নিউক্লিয়াৰ ৰিয়েক্টৰৰ ভিতৰত নিউট্ৰনে কৰাৰ দৰেই নিউট্ৰিন'ই গধূৰ পাৰমাণৱিক নিউক্লিয়াছৰ ভিতৰত নিউক্লীয় ভংগন বিক্ৰিয়া আৱেশিত কৰিব পাৰে। অৱশ্যে, এতিয়া লৈকে এই বিক্ৰিয়াটো পৰীক্ষাগাৰত সংঘটিত হোৱাৰ তথ্য উত্থাপিত হোৱা নাই। কিন্তু, এইটো পূৰ্বানুমান কৰা হৈছে যে, তৰা আৰু চুপাৰন'ভাৰ অৰ্ন্তভাগত এই বিক্ৰিয়া সংঘটিত হয়। এই প্ৰক্ৰিয়াই বিশ্বব্ৰহ্মাণ্ডত দেখা পোৱা বিভিন্ন ৰাসায়নিক মৌলৰ অনুৰূপৰ পৰিমাণ প্ৰভাৱান্বিত কৰে। Sudbury Neutrino Observatory-ত ডিউটেৰিয়াম নিউক্লিয়াছৰ নিউট্ৰিন' সংযোজন বিক্ৰিয়া পৰ্যবেক্ষিত হৈছে। এই বিক্ৰিয়াত গধুৰ পানী (heavy water D2O) ডিটেক্টৰ ব্যৱহৃত হয়।
প্ৰকাৰ
Sterile নিউট্ৰিন' নামৰ তুলনাত্মক ভাৱে কম ভৰৰ আৰু দুৰ্বল আন্তঃক্ৰিয়া(ইংৰাজী:weak interaction)ত অংশ গ্ৰহণ নকৰা, কিন্তু প্ৰকাৰ দোলনৰ জৰিয়তে উৎপন্ন কৰিব পৰা এবিধ নিউট্ৰিন'ৰ অৱস্থিতিৰ সম্ভাৱনা আছে। Sterile নিউট্ৰিন' Z-বছ'নৰ ওপৰত ভিত্তি কৰি সম্পন্ন কৰা বৈজ্ঞানিক মাপনসমূহৰ দ্বাৰা প্ৰভাৱান্বিত নহয়। প্ৰকৃতপক্ষে, LSND পৰীক্ষাৰ পৰা পোৱা তথ্যই এইধৰণৰ কণাৰ অৱস্থিতিৰ ইংগিত হে ডাঙি ধৰে। এইখিনিতে উল্লেখ্য যে, বৰ্তমান চলি থকা MiniBooNE পৰীক্ষাৰ তথ্যই অলপ দিনৰ আগলৈকে দেখুৱাইছিল যে, পৰীক্ষামূলক তথ্যৰ সঠিক ব্যাখ্যাৰ বাবে sterile নিউট্ৰিন'ৰ অৱস্থিতি আৰু ধাৰণা প্ৰয়োজনীয় নহয়। এই সংক্ৰান্তিয় শেহতীয়া বৈজ্ঞানিক অনুসন্ধান বৰ্তমান চলি আছে আৰু MiniBooNE-ৰ পৰীক্ষামূলক তথ্যত থকা বিসংগতিয়ে হয়তো অন্য কোনো আকৰ্ষণীয় নিউট্ৰিন'ৰ উপস্থিতিৰ ইংগিত দিব পাৰে। Sterile নিউট্ৰিন'ৰ অৱস্থিতিও ধৰা পৰাৰ সম্ভাৱনা নথকা নহয়। Institut Laue-Langevin-ৰ শেহতীয়া reference electron spectra-ৰ তথ্যৰ পুনঃবিশ্লেষণেও এটা চতুৰ্থ নিউট্ৰিন'- sterile নিউট্ৰিন'ৰ অৱস্থিতিৰ ইংগিত বহন কৰিছে।
Wilkinson Microwave Anisotropy Probe-ৰ শেহতীয়াকৈ বিশ্লেষিত Cosmic microwave background radiation-ৰ তথ্যৰ পৰা দেখা গৈছে যে, এই পৰীক্ষামূলক তথ্যসমূহ কেৱল তিনি অথবা চাৰি ধৰণৰ নিউট্ৰিন'ৰ অৱস্থিতিৰ সৈতেহে খাপ খোৱা বিধৰ। সম্প্ৰতি এইটো আশা কৰা হৈছে যে, ওপৰোক্ত Anisotropy Probe-ৰ পৰা প্ৰাপ্ত আৰু দুবছৰৰ সু-সংহত পৰীক্ষামূলক তথ্যই এই অনিশ্চয়তাৰ অৱসান ঘটাব।
প্ৰতি-নিউট্ৰিন'
Actually each of neutrino possess there antineutrino as follows:
Anti Taon neutrino Anti Muon neutrino Anti Electron neutrino
আকাৰ
নিউট্ৰিন'ৰ ভৌতিক আকাৰ সিহঁতৰ বৈদ্যুতিক দুৰ্বল ব্যাসাৰ্ধ (electroweak radius) (বৈদ্যুতিক দুৰ্বল আন্তঃক্ৰিয়াত আপাত আকাৰ, ইংৰাজীত- apparent size in electroweak interaction)ৰ জৰিয়তে সংজ্ঞাবদ্ধ কৰিব পাৰি। ইয়াৰ গড় বৈদ্যুতিক দুৰ্বল বৈশিষ্ট্যমূলক আকাৰ হৈছে ⟨r²⟩ = n × 10−33 cm² (n × 1 নেন'বাৰ্ন), য'ত n = ইলেক্ট্ৰন নিউট্ৰিন'ৰ বাবে 3.2, n = মুয়ন নিউট্ৰিন'ৰ বাবে 1.7 আৰু 1.0 টাউ নিউট্ৰিন'ৰ বাবে। এই আকাৰ ভৰৰ বাদে আন কোনো ভৌতিক ধৰ্মৰ ওপৰত নিৰ্ভৰ নকৰে।
গ্ৰন্থপঞ্জী
শ্ৰেণী:মৌলিক কণা শ্ৰেণী:কৃষ্ণ পদাৰ্থ
ইউৰেছিয়া
ইউৰেছিয়া হৈছে এখন মহাদেশ বা অতিমহাদেশ, যি পৰম্পৰাগত মহাদেশ ইউৰোপ আৰু এছিয়াৰ সমষ্টি। ইউৰেছিয়া শব্দতো ইউৰোপ আৰু এছিয়া শব্দ দুটাৰ সন্ধিত সৃষ্টি হোৱা শব্দ।
ভৌতিক ভূগোলৰ অনুসৰি ই হৈছে এখনেই মহাদেশ, ইউৰোপ আৰু এছিয়া বেলেগ বেলেগ মহাদেশৰ ধাৰণাতো পুৰণি যুগৰে পৰা প্ৰচলিত। ইউৰেছিয়া, অন্যহাতে, ইয়াতকৈও ডাঙৰ ভূ-খণ্ড এফ্ৰো-ইউৰেছিয়া অংশ। এফ্ৰো-ইউৰেছিয়াক ছুৱেজ খালে দুভাগত বিভক্ত কৰিছে। তাৰে এখন হৈছে ইউৰেছিয়া আৰু আনখন আফ্ৰিকা।
ইউৰেছিয়াৰ মাটিকালি ৫,২৯,৯০,০০০ বৰ্গ কিলোমিটাৰ যি হৈছে পৃথিৱীৰ মুঠ স্থলভাগৰ ৩৬.২%। ইয়াৰ জনসংখ্যা প্ৰায় ৪ বিলিয়ন, যি পৃথিৱীৰ মুঠ জনসংখ্যাৰ ৭২.৫% -ত কৈ অধিক (৬০% এছিয়াত আৰু ১২.৫ % ইউৰোপত)।
ভৌগোলিক অঞ্চলসমূহ
ইউৰেছিয়া
তথ্যসূত্ৰ
শ্ৰেণী:মহাদেশ
চুভাষ ৱিকিপিডিয়া
পৰিসংখ্যা
চনত চুভাষ ৱিকিপিডিয়াৰ  টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে। মুঠ সম্পাদনা সংখ্যা ।
বাহ্যিক সংযোগ
চুভাষ ৱিকিপিডিয়া
তথ্য সংগ্ৰহ
শ্ৰেণী:ৱিকিপিডিয়াসমূহ
অসমত হত্যাৰ বলি হোৱা সাংবাদিকৰ তালিকা
১৯৮৭ চনৰ পৰা বিশজনতকৈও অধিক সম্পাদক, সাংবাদিক বা সংবাদপত্ৰৰ লগত জড়িত ব্যক্তিক অসমত হত্যা কৰা হৈছে।
তথ্যসূত্ৰ
শ্ৰেণী:অসমৰ সাংবাদিক শ্ৰেণী:অসমৰ সংবাদ মাধ্যমৰ সৈতে জড়িত ব্যক্তি শ্ৰেণী:অসম সম্পৰ্কীয় তালিকা শ্ৰেণী:অপৰাধ শ্ৰেণী:স্বাধীনোত্তৰ অসম
বৰহাইঠা
বৰহাইঠা (Thick-billed Green Pigeon, বৈজ্ঞানিক নাম: Treron curvirostra) হাইঠা চৰাইৰ এটা প্ৰজাতি। ই সাধাৰণতে জাক পাতি বাস কৰে।
বিৱৰণ
আকাৰ ২৭ চেণ্টিমিটাৰ। মতা চৰাইটো আৰু মাইকী চৰাইজনী দেখাত অলপ বেলেগ। মতা চৰাইটোৰ মূৰ ছাই বৰণৰ,বুকু সেউজীয়া, দেউকা বাদামী ৰঙৰ, নেজৰ পাখি মটীয়া ৰঙচুৱা বৰণৰ, ঠোঁট সেউজ-হালধীয়া, ঠোঁটৰ কাষ ৰঙা, ভৰি ৰঙা আৰু চকুৰ কাষ সেউজীয়া। মাইকী চৰাইজনীৰ মূৰ সেউজীয়া, ডেউকাত সেউজীয়া পাখি,নেজৰ পাখি ধূসৰ হালধীয়া আৰু ঠেং ৰঙা বৰণৰ।
বিতৰণ
পৃথিৱীৰ প্ৰায় সকলো অঞ্চলত ইয়াক দেখা যায় যদিও নেপাল, চীন, ফিলিপাইন, ভিয়েটনাম, কম্বোডিয়া, থাইলেণ্ড ইয়াৰ বিশেষ অৱস্থিতি দেখা যায়। সাধাৰণতে ক্ৰান্তীয় বৰ্ষাঅৰণ্যত ইয়াৰ অৱস্থিতি দেখা যায়।ইহঁতৰ জনসংখ্যা দিনক দিনে কমি আহিছে।
আচৰণ
ই সাধাৰণতে বিভিন্ন গছৰ গুটি খাই জীয়াই থাকে। ইহঁতৰ প্ৰজনন কাল মে-জুন মাহ। এবাৰত সাধাৰণতে দুটাকৈ কণী পাৰি পোৱালি উলিয়ায়। ইহঁত যুগ্মভাবে বা সৰু সৰু দলত বিভক্ত হৈ উৰি ফুৰা দেখা যায়। ইহঁতক পৰ্বতৰ পাদদেশৰ অৰণ্যত ফল লাগিব ধৰা বৃক্ষত দেখা যায়। তাত সিহঁতে অন্য হাইঠাৰ সৈতে মিলিত হয়। সিহঁতৰ "WoOOOOO" শব্দ লানি নিচিগাকৈ স্পন্দিত হৈ থাকে।
বাহ্যিক সংযোগ
শ্ৰেণী:পাৰ
অৰ্ণৱ গোস্বামী
অৰ্ণৱ গোস্বামী ভাৰতৰ এগৰাকী আগশাৰীৰ সাংবাদিক। তেওঁ ভাৰতীয় নিউজ চেনেল টাইমছ্ নাওৰ মুখ্য সম্পাদক তথা বাৰ্তা পৰিবেশক হিচাপে তেওঁ যথেষ্ট খ্যাতি লাভ কৰিছিল। সোমবাৰৰ পৰাৰ শুকুৰবাৰলৈ প্ৰতিনিশা ৯ বজাত (ভাৰতীয় মান সময়) ভাৰতীয় নিউজ চেনেল টাইমছ্ নাওত তেওঁ আঁত ধৰা দ্য নিউজআৱাৰ শীৰ্ষক জনপ্ৰিয় বিতৰ্কৰ অনুষ্ঠানটি সম্প্ৰচাৰিত হয়। ফ্ৰেঙ্কলী স্পীকিং উইথ অৰ্ণৱ নামৰ আন এক বিশেষ অনুষ্ঠানৰো সূত্ৰধাৰ অৰ্ণৱ গোস্বামী। এই অনুষ্ঠানটিত বিশ্বৰ বিভিন্ন প্ৰান্তৰ বিভিন্ন ক্ষেত্ৰত খ্যাতিমন্ত ব্যক্তিৰ সাক্ষাৎকাৰ প্ৰচাৰিত হয়। অৰ্ণৱ গোস্বামী তেওঁৰ সংবাদ কুশলতাৰ বাবে কেইবাটাও বঁটা আৰু সন্মানেৰে বিভূষিত হৈছে। Combating Terrorism: The Legal Challenge শীৰ্ষক এখন গ্ৰন্থও তেওঁ প্ৰণয়ন কৰিছে।
জীৱনী
অৰ্ণৱ গোস্বামীৰ জন্ম হৈছিল গুৱাহাটীত। অৰ্ণৱ গোস্বামীৰ পিতৃ কৰ্ণেল মনোৰঞ্জণ গোস্বামী আৰু মাতৃ সুপ্ৰভা গোস্বামী। অৰ্ণৱ গোস্বামীৰ পৰিয়ালৰ কেইবাগৰাকীও অগ্ৰজ অসমৰ প্ৰখ্যাত আইনজ্ঞ। তেওঁৰ পৈতৃক ককাক ৰজনীকান্ত গোস্বামী পেছাত এগৰাকী উকীল আছিল। ৰজনীকান্ত গোস্বামী ভাৰতীয় জাতীয় কংগ্ৰেছৰ সক্ৰিয় নেতা আৰু এগৰাকী মুক্তি মুক্তিযুঁজাৰুও আছিল। আনহাতে তেওঁৰ মাতৃফালৰ ককাক গৌৰী শংকৰ ভট্টাচাৰ্য্য এগৰাকী প্ৰখ্যাত ৰাজনীতিবিদ আৰু বহু দিন ধৰি অসম বিধানসভাৰ বিৰোধী দলপতি আছিল। গৌৰী শংকৰ ভট্টাচাৰ্য্য একাধাৰে এগৰাকী মুক্তিযুঁজাৰু, বুদ্ধিজীৱী-সাহিত্যিক আৰু অসম সাহিত্য সভা বঁটাৰ প্ৰাপক আছিল। এগৰাকী সেনা বিষয়াৰ পুত্ৰ হিচাপে অৰ্ণৱ গোস্বামীৰ শিক্ষা জীৱন ভাৰতৰ বিভিন্ন ঠাইত সম্পন্ন হৈছিল।  অৰ্ণৱ গোস্বামীয়ে নতুন দিল্লীৰ দিল্লী সেনা ছাউনীৰ মাউণ্ট ছেইণ্ট মেৰীজ স্কুলৰ পৰা দশম শ্ৰেণীৰ পৰীক্ষাত উত্তীৰ্ণ হৈছিল। ইয়াৰ পিছত দ্বাদশ শ্ৰেণী উত্তীৰ্ণ হৈছিল জব্বলপুৰ সেনা ছাউনীৰ কেন্দ্ৰীয় বিদ্যালয়ৰ পৰা। দিল্লী বিশ্ববিদ্যালয়ৰ অৰ্ন্তগত হিন্দু কলেজৰ পৰা সমাজশাস্ত্ৰ বিষয়ত স্নাতক ডিগ্ৰী লোৱাৰ পিছত অৰ্ণৱ গোস্বামীয়ে ১৯৯৪ চনত অক্সফ'ৰ্ড বিশ্ববিদ্যালয়ৰ অৰ্ন্তগত ছেইণ্ট এন্থনীজ কলেজৰ পৰা সামাজিক নৃতত্ত্ব বিষয়ত স্নাতকোত্তৰ ডিগ্ৰী লাভ কৰে। অক্সফ'ৰ্ড বিশ্ববিদ্যালয়ত তেওঁ ফেলিক্স ফেল'শ্বিপৰ প্ৰাপক আছিল। ২০০০ চনত তেওঁ কেমব্ৰিজ বিশ্ববিদ্যালয়ৰ আন্তঃৰাষ্ট্ৰীয় অধ্যয়ন বিভাগ(ছিডনী ছাছেক্স কলেজ)ত এগৰাকী ভিজিটং ফেল' আছিল। তেওঁ সেই সময়ত ডি ছি পাৱেট ফেল' আছিল।
২০০৫ চনত অৰ্ণৱ গোস্বামীয়ে এন ডি টি ভি-ত তেওঁৰ কেৰিয়াৰ আৰম্ভ কৰিছিল। এন ডি টি ভি-ত তেওঁ দৈনিক বাৰ্তা পৰিবেশক হিচাপে কাম কৰাৰ লগতে ডি ডি মেট্ৰ' চেনেলত সম্প্ৰচাৰিত নিউজ টুনাইট শীৰ্ষক অনুষ্ঠানৰ বাবে কাম কৰিছিল। পিছলৈ বাৰ্তা সম্পাদক হিচাপে তেওঁ এন ডি টি ভি-ৰ মুখ্য গোটৰ সদস্য হৈ পৰিছিল। সেই সময়ত (অৰ্থাৎ ১৯৯৮ চনত) অনুষ্ঠান প্ৰযোজনাৰ পৰা ২৪ ঘণ্টীয়া প্ৰচাৰণলৈ সংক্ৰমন হৈছিল। তেওঁ সোমবাৰৰ পৰা শুকুৰবাৰলৈ প্ৰতিনিশা নিউজআৱাৰ শীৰ্ষক অনুষ্ঠান অনুষ্ঠিত কৰিছিল। নিউজআৱাৰ আছিল যিকোনো চেনেলত পৰিবেশিত বাতৰি বিশ্লেষণৰ অনুষ্ঠানবোৰৰ ভিতৰত সকলোতকৈ বেছি সময়ৰ বাবে নীৰৱছিন্ন ভাৱে প্ৰচাৰিত অনুষ্ঠান (১৯৯৮-২০০৩)। এন ডি টি ভিৰ এগৰাকী জ্যেষ্ঠ সম্পাদক হিচাপে তেওঁ চেনেলটোৰ সমস্ত সম্পাদনা কক্ষৰ দায়িত্বত আছিল। চেনেলটোৰ বহুল সমাদৃত অনুষ্ঠানবোৰৰ অন্যতম নিউজনাইট অনুষ্ঠানৰো সূত্ৰধাৰ আছিল অৰ্ণৱ গোস্বামী। এই অনুষ্ঠানৰ বাবেই তেওঁ ২০০৪ চনত এছিয়ান টেলিভিছন বঁটা প্ৰদান অনুষ্ঠানত এছিয়াৰ শ্ৰেষ্ঠ বাৰ্তা পৰিবেশকৰ বঁটা লাভ কৰিছিল।
অৰ্ণৱ গোস্বামী টাইমছ্ নাও নামৰ জনপ্ৰিয় নিউজ চেনেলটোৰ মুখ্য সম্পাদক। তেওঁৰ দ্বাৰা পৰিবেশিত দ্য নিউজআৱাৰ শীৰ্ষক অনুষ্ঠানটি সোমবাৰৰ পৰা শুকুৰবাৰলৈ প্ৰতিনিশা ৯ বজাত পোনপটীয়া সম্প্ৰচাৰ হয়। এই অনুষ্ঠানটিত পাৰভেজ মুছাৰফ আৰু ৰাহুল বাজাজৰ দৰে ব্যক্তিয়েও অংশগ্ৰহণ কৰিছিল। অৰ্ণৱ গোস্বামীৰ উল্লেখনীয় কামৰ ভিতৰত ২০০৬ চনৰ মুম্বাই ৰে'ল বোমা বিস্ফোৰনৰ প্ৰচাৰ, ২০০৮ চনৰ বিতৰ্কিত সংসদৰ আস্থা ভোটৰ সময়ত নীৰৱছিন্ন ২৬ ঘণ্টীয়া পোনপটীয়া পৰিবেশোন,২০০ত কৈও অধিক ৰাজনীতিকৰ সাক্ষাৎকাৰ আৰু এই ভোটৰ বিশ্লেষণ আৰু ২০০হ চনৰ মুম্বাই সন্ত্ৰাসবাদী আক্ৰমণৰ সময়ত ৬৫ ঘণ্টাতকৈও বেছি সময় ধৰি বাৰ্তা পৰিবেশন ইত্যাদি অন্যতম। তেওঁ ফ্ৰেঙ্কলী স্পীকিং উইথ অৰ্ণৱ নামৰ আন এটা অনুষ্ঠানৰো সূত্ৰধাৰ। এই অনুষ্ঠানটিত বেনাজিৰ ভুট্টো, প্ৰাক্তন ব্ৰিটিছ প্ৰধানমন্ত্ৰী গৰ্ডন ব্ৰাউন, আফগানিস্তানৰ ৰাষ্ট্ৰপতি হামিদ কাৰজাই, নিৰ্বাসিত তিব্বতৰ নেতা তথা ধৰ্মগুৰু দালাই লামা, আমেৰিকাৰ বৈদেশিক সচিব হিলাৰী ক্লিণ্টন, ছোনিয়া গান্ধী আদি বহু প্ৰখ্যাত ব্যক্তিয়েও অংশ গ্ৰহণ কৰি গৈছে।   এই অনুষ্ঠানত ভাৰতৰ ৰাজনীতি, ক্ৰীড়া, চলচ্চিত্ৰ আৰু কৰ্প'ৰেট ক্ষেত্ৰৰ আন বহু স্বনামধন্য ব্যিক্তিয়েও অংশগ্ৰহণ কৰি আহিছে।
ইং ০১ নৱেম্বৰ, ২০১৬ তাৰিখে অৰ্ণৱ গোস্বামীয়ে টাইমছ্ নাও নিউজ চেনেলৰ মুখ্য সম্পাদক পদৰ পৰা ইস্তফা দিয়াৰ কথা ঘোষনা কৰে।
অৰ্ণৱ গোস্বামীয়ে Combating Terrorism: The Legal Challenge শীৰ্ষক এখন গ্ৰন্থও প্ৰণয়ন কৰিছে।
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:ভাৰতীয় সাংবাদিক
ডিমাণ্ড ড্ৰাফ্ট
বেংক ড্ৰাফ্ট হৈছে কোনো বেংকে (সাধাৰণতে*) সেই বেংকৰে কোনো নিৰ্দ্দিষ্ট শাখাক নিৰ্দ্দিষ্ট কাৰোবাক ধন দিবলৈ  দিয়া আদেশপত্ৰ। এখন ড্ৰাফত এটা বেংক শাখা- আদেশ দিওতাৰ ৰূপত, অন্য এটা বেংক শাখা- আদেশ পালনকৰ্ত্তাৰ ৰূপত, আৰু এজন ব্যক্তি ধন গ্ৰহণ কৰোতাৰ ৰূপত জড়িত হৈ থাকে। ড্ৰাফৰ দ্বাৰা প্ৰদত্ত আদেশ কেৱল নিৰ্দ্দিষ্ট ধনৰাশি প্ৰাপ্তিৰ বিপৰিতেহে সিদ্ধ হয়। চেকৰ দৰে ড্ৰাফও সম্পূৰ্ণ এক আইনসিদ্ধ প্ৰক্ৰিয়া। আমাৰ দেশত এই ব্যৱস্থাটো এন আই এক্টএ নিয়ন্ত্ৰণ কৰে।
টোকা
শ্ৰেণী:বেংকিং
চে'ক
চে'ক (cheque, ধনাদেশ পত্ৰ) হ’ল কোনো এজন লোকে (গ্ৰাহকে) নিৰ্দ্দিষ্ট কাৰোবাক ধন দিবলৈ, তেওঁৰ বেংকৰ প্ৰতি দিয়া আদেশপত্ৰ। এখন চেকত এটা বেংক - আদেশ পালনকৰ্ত্তাৰ ৰূপত, এজন ব্যক্তি- আদেশদাতা গ্ৰাহকৰ ৰূপত আৰু অন্য এজন ব্যক্তি ধন গ্ৰহণ কৰোঁতাৰ ৰূপত জড়িত হৈ থাকে। চেক সম্পূৰ্ণ এক আইন সিদ্ধ প্ৰক্ৰিয়া। ভাৰতত এই ব্যৱস্থাটো এন আই এক্টে নিয়ন্ত্ৰণ কৰে। চে'ক মূলত: ব্যৱসায়িক লেনাদেনাৰ আহিলা। এখন চে'ক প্ৰদানকাৰীৰ পৰা গ্ৰহণ কৰা মানেই এটা লেনাদেনা সম্পন্ন হোৱা বুজায়। কিন্তু চে'কখনৰ মতেৰে বেংকে ধন ৰাশি পৰিশোধ কৰিলেহে প্ৰকৃততে লেনাদেনাটো সম্পন্ন হয়। সামগ্ৰিকভাবে ব্যৱসায়িক ক্ষেত্ৰৰ বৃহত্তৰ পৰিমাণৰ লেনাদেনা চে'কৰ জৰিয়তে হয়। অৱশ্যে আজিকালি চে'ক ব্যৱহাৰৰ পৰিসৰ ইমান বৃদ্ধি পাইছে যে ই "টকা" অৰ্থাৎ কাৰেঞ্চী নোটৰ সমান্তৰাল ৰূপত স্থিতি ল’ব পৰা হৈছে। চে'কৰ মূল শক্তি হল ইয়াৰ গ্ৰহণযোগ্যতা। [ দিওঁতাই দিলেও লওঁতাই নললে চে'কৰ কোনো দাম নাই। ] এই গ্ৰহণযোগ্যতা সৃষ্টি হয় দিওঁতা আৰু লওঁতা, পৰস্পৰৰ মাজত থকা দৃঢ় বিশ্বাসৰ ভেটিত। গ্ৰহণযোগ্যতাই চে'কৰ প্ৰচলন এনে এক গতি দিছে যে নিজাকৈয়ে চে'কৰ এখন বজাৰ সৃষ্টি কৰিছে, যি ক্লিয়েৰিং হাউচ বুলি প্ৰখ্যাত।
চে'ক পাত এখনৰ বৈশিষ্ট্য
চে'ক পাত এখিলাত বেংকটোৰ কেৱল নাম - কিন্তু শাখাটোৰ সম্পূৰ্ণ ঠিকনাটো থাকে। লগতে চে'ক পাত খনৰ(একক-ইউনিক) নম্বৰ,বেংক শাখাটোৰ এম আই চি আৰ কোড ছপা কৰা থাকে। আকৌ ধন প্ৰাপকৰ নাম, সংখ্যা আৰু আখৰেৰে দিব লগা ধনৰ পৰিমাণ, তাৰিখ আৰু স্বাক্ষৰৰ বাবে নিৰ্দ্দিষ্ট খালি ঠাই থাকে। আজিকালি গ্ৰাহকজনৰ নাম, একাউণ্ট নম্বৰ ছপা থকা পাৰ্চনেলাইজ চে'কৰো প্ৰচলন হৈছে।
অন্ধত্ব
অন্ধত্ব হৈছে দৰ্শন ক্ষমতা এনে এটা অৱস্থালৈ হ্ৰাস পোৱা, য'ত সৃষ্টি হোৱা সমস্যাবোৰ সাধাৰণ যিকোনো পদ্ধতি, যেনে- চছমা ব্যৱহাৰ কৰিও সমাধান কৰিব নোৱাৰি।  এইক্ষেত্ৰত চছমা অথবা কনটেক্ট লেন্স ব্যৱহাৰ কৰাত অভ্যস্থ নোহোৱাৰ ফলত হ্ৰাস পোৱা দৰ্শন ক্ষমতাকো অন্তৰ্ভুক্ত কৰা হয়। দৰ্শন ক্ষমতা সম্পূৰ্ণ বা প্ৰায় লুপ্তহোৱা অৱস্থা বুজাবলৈ অন্ধত্ব পদটো ব্যৱহাৰ কৰা হয়। দৰ্শন বিসংগতিৰ ফলত ব্যক্তিয়ে তেওঁৰ জীৱনৰ দৈনন্দিন কামকাজ, যেনে- গাড়ী চলোৱা, পঢ়া, সামাজিক কাৰ্যকলাপ, আৰু খোজকঢ়া আদি কামবোৰ কৰাত জটিলতা অনুভৱ কৰে।
দৰ্শনবিসংগতিৰ সাধাৰণ কাৰণবোৰ হৈছে, অসংশোধিত প্ৰতিফলনৰ সমস্যা (৪৩%), চকুত চলিহা পৰা (৩৩%), আৰু গ্লুকমা (২%)। প্ৰতিফলনৰ সমস্যাবোৰ হৈছে নিকট দৃষ্টি, দূৰ দৃষ্টি, প্ৰেছবাঅ'পিয়া, আৰু এষ্টিগমেটিজিম। অন্ধত্বৰ এটা সাধাৰণ কাৰক হৈছে চকুত চলিহা পৰা। দৃষ্টিৰ সমস্যা সৃষ্টি কৰা আন ৰোগ কিছুমান হৈছে বয়স সম্বন্ধীয় মেকুলাৰ ডিজেনেৰছন, ডায়েবেটিক ৰেটিন'পেথী, কৰ্নিয়েল অ'পাচিটী, শৈশৱৰ অন্ধত্ব আৰু বিভিন্ন ধৰণৰ সংক্ৰমণ। ষ্ট্ৰ'ক, অকাল জন্ম আৰু অন্য কিছু কাৰণৰ ফলত হোৱা মগজুৰ সমস্যাৰ বাবেও দৃষ্টিদোষ হ'ব পাৰে। এই কাৰকবোৰক cortical visual impairment বোলে। শিশুৰ চকুৰ স্ক্ৰেমিং কৰি ভৱিষ্যতে হ'ব পৰা দৃষ্টগত সমস্যা দূৰীকৰণৰ লগতে ইয়াৰ পৰা শৈক্ষিক কৃতকাৰ্যতাত হ'ব পৰা সমস্যাৰ পৰাও সকাহ পাব পাৰি। স্ক্ৰেমিং প্ৰাপ্তবয়স্ক সকলৰ বাবেও লাভজনক। চকু পৰীক্ষাৰ দ্বাৰা ৰোগ নিৰ্ধাৰণ কৰা হয়।
বিশ্ব স্বাস্থ্য সংস্থাৰ সমীক্ষামতে প্ৰায় ৮০% দৰ্শন বিসংগতি প্ৰতিৰোধযোগ্য অথবা চিকিৎসাৰ দ্বাৰা আৰোগ্য কৰিব পাৰি।
তথ্য সংগ্ৰহ
শ্ৰেণী:চকুৰ ৰোগ
স্কটীয় ৱিকিপিডিয়া
স্কটীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ স্কটীয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  প্ৰবন্ধ আছে।
পৰিসংখ্যা
চনত স্কটীয় ৱিকিপিডিয়াৰ  টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে। মুঠ সম্পাদনা সংখ্যা ।
বাহ্যিক সংযোগ
স্কটীয় ৱিকিপিডিয়া
তথ্য সংগ্ৰহ
শ্ৰেণী:ৱিকিপিডিয়াসমূহ
কামাখ্যা ফাৰ্মাছিত চাৰিজন বন্ধু
কামাখ্যা ফাৰ্মাছিত চাৰিজন বন্ধু হ'ল ডা০ ভৃংগেশ্বৰ শৰ্মা ৰচিত এক অসমীয়া গল্প সংকলন। অসমৰ বিভিন্ন আলোচনী তথা বাতৰি কাকতত প্ৰকাশিত প্ৰায় বিশটা গল্পৰ এই সংকলনটিৰ প্ৰথম প্ৰকাশ হয় ২০০০ চনৰ ডিচেম্বৰ মাহত। ১৯৯৬ চনৰ মুনীন বৰকটকী বঁটা প্ৰাপ্ত এই গল্প সংকলনটিৰ প্ৰকাশক হ'ল বি.এচ.পাব্লিকেচন আৰু পৰিবেশক হ'ল বনলতা আৰু অসমী প্ৰকাশন।
লেখকৰ পৰিচয়
আশীৰ দশকত আত্মপ্ৰকাশ কৰা গল্পকাৰ সকলৰ ভিতৰত ভৃংগেশ্বৰ শৰ্মাৰ নাম উল্লেখযোগ্য। তেওঁৰ প্ৰথম গল্প সংকলন প্ৰেয়সী ১৯৮৯ চনত ছপা আকাৰত প্ৰকাশ পায়। ১৯৮৮-৮৯ চনৰ অসম সাহিত্য সভাৰ উপন্যাস প্ৰতিযোগিতাত শ্ৰী শৰ্মাৰ "বুকুত এবুকু আশা" নামৰ উপন্যাসখনে "গিৰিধৰ শৰ্মা" বঁটা লাভ কৰে আৰু ১৯৯০ চনত ছপা ৰূপ লয়। ১৯৯০-৯১ চনত চুটিগল্পৰ বাবে শৰ্মাই পুনৰ অসম সাহিত্য সভাৰ "মহানন্দ বৰুৱা- শশীপ্ৰভা বৰুৱা" বঁটা লাভ কৰে। ১৯৯২ চনত তেওঁৰ "জাৰৰ দিনৰ চোলা" নামৰ স্ব নিৰ্বাচিত গল্প সংকলন প্ৰকাশ পায়। কামাখ্যা ফাৰ্মাছিত চাৰিজন বন্ধু শীৰ্ষক চুটিগল্পৰ পাণ্ডুলিপিৰ বাবে শৰ্মাই ১৯৯৬ চনৰ মুনীন বৰকটকী বঁটা লাভ কৰে।  ইয়াৰ উপৰিও শৰ্মাৰ অসম আন্দোলনৰ পটভূমিত "তেজে ধোৱা সময়" নামৰ উপন্যাস আৰু প্ৰান্তিকত প্ৰকাশিত হাস্যৰসাত্মক প্ৰবন্ধলানি "দৈনন্দিন" সমূহৰ তিনিটা সংকলন "দৈনন্দিন-১",  দৈনন্দিন-২  আৰু "দৈনন্দিন-৩" প্ৰকাশ পাইছে।
গল্পসমূহ
এই সংকলনটিৰ গল্পসমূহত সমসাময়িক সমাজ আৰু জীৱনৰ বাস্তৱ ৰূপ এটা ধৰি ৰাখিবলৈ চেষ্টা কৰা হৈছে। সামাজিক বৈষম্য,শোষণ,উচ্চবিত্তৰ দম্ভ আৰু মধ্যবিত্তৰ অৱক্ষয়,পাৰিবাৰিক সমস্যা,বাৰ্ধক্য আৰু মৃত্যুচেতনা আদি নানা প্ৰসংগৰ চিত্ৰ গল্পসমূহৰ মাজেদি ডাঙি ধৰিবলৈ চেষ্টা কৰা হৈছে।
লগতে চাওক
শ্ৰেণী:অসমীয়া গ্ৰন্থ শ্ৰেণী:সংকলন
কূৰ্ম
নামকৰণ আৰু ব্যুৎপত্তি
সংস্কৃত শব্দ 'কূৰ্ম'ৰ অৰ্থ হৈছে কচ্ছপ বা কাছ। 'কূৰ্মৰজা'ৰ অৰ্থ হৈছে কাছগণৰ ৰজা। ভাগৱত পুৰাণৰ দৰে বৈদিক যুগৰ পৰৱৰ্তী সাহিত্যসম্ভাৰত বিষ্ণুৰ কাছ অৱতাৰক 'কচ্ছপ' (कच्छप), 'কমঠ' (कमठ), 'অকুপাৰ' (अकूपार), আৰু 'অম্বুচাৰ-আত্মনা' (अम्बुचर-आत्मना) হিচাপেও জনা যায়, আৰু এই কেউটা শব্দই কাছ বা কাছৰ কোনো বিশেষ ৰূপক বুজায়   ।
প্ৰতীকি
'দৃঢ়তা / সুস্থিৰতা:' W. Caland-ৰ মতে পঞ্চবিংশ ব্ৰাহ্মণ আৰু জৈমিনীয় ব্ৰাহ্মণৰ সৈতে সংগতি ৰাখি কচ্ছপ হৈছে 'এক দৃঢ় সংস্থাপনৰ সমান... আৰু কাশ্যপ-(কাছ)এ [পাৰ্থিৱ স্থিতি]ৰ সাগৰৰ সিপাৰে প্ৰেৰণ কৰিবলৈ সক্ষম'। P.N. Sinha-ইও এই মতক সমৰ্থন কৰে, আৰু কয় 'কূৰ্ম এক মহৎ অৱতাৰ আছিল, কিয়নো এই অৱতাৰে ক্ষীৰ সাগৰৰ মন্থনৰ জৰিয়য়তে বিশ্বব্ৰহ্মাণ্ডৰ আধ্যাত্মিক পুনৰোৎপত্তিৰ পথ প্ৰস্তুত কৰিছিল।
লঘু যোগ বশিষ্ঠ
"পঞ্চ ভূতত ধৰণী অদৃশ্য হ'ল আৰু বিষ্ণুৱে তেওঁৰ কূৰ্ম (কাছ) অৱতাৰৰ দ্বাৰা সেয়া পুনৰুদ্ধাৰ কৰিলে। ক্ষীৰ সাগৰক ১২ বাৰ মন্থন কৰা হ'ল। এই সকলোবোৰৰ মই প্ৰত্যক্ষ সাক্ষ্য আছিলো। হিৰণ্যাক্ষই তৃতীয়বাৰত ধৰণীক পাতাললৈ লৈ গ'ল। ষষ্ঠবাৰত বিষ্ণুৱে পৰশুৰাম হিচাপে অৱতাৰ ধাৰণ কৰিলে... ১০০ কলি যুগত গৌতম বুদ্ধই পুনঃ পুনঃ অৱতাৰ ধাৰণ কৰিলে।"
ওপৰত উৰ্দ্ধৃতিকৃত ভূষণ্ডক স্বামী পৰমেশ্বৰানন্দই 'আৱেগবৰ্জিত আৰু বহল হৃদয়ৰ কাউৰী' হিচাপে আখ্যায়িত কৰিছে। যোগ বশিষ্ঠ নামৰ প্ৰভাৱশালী বেদান্তত ভূষণ্ডই ঋষি বশিষ্ঠক কৈছিল যে ধৰাৰ সংঘটনবোৰৰ পূৰ্বতে বাৰে বাৰে সংঘটিত হৈছে আৰু সৰ্বকাল সেইদৰেই ঘটি থাকিব। সামান্য পৰিৱৰ্তনৰে সৈতে ভগৱান বিষ্ণুৰ অৱতাৰসমূহৰো আৱিৰ্ভাৱ হৈ থাকিব। 'লঘু' যোগ বশিষ্ঠ হৈছে 'যোগ বশিষ্ঠ'ৰ সংক্ষিপ্ত ৰূপ।
পটশিল্প
পশুত্বাৰোপণৰ দিশৰ পৰা কূৰ্ম অৱতাৰক এটা কাছ, অথবা সাধাৰণতে মানৱীকৰণৰ ফালৰ পৰা মূৰ্তি আৰু চিত্ৰত অৰ্দ্ধ-মানৱ (ককাঁলৰ ওপৰৰ অংশ) আৰু অৰ্দ্ধ-কচ্ছপ (ককাঁলৰ তলৰ অংশ) হিচাপে চিত্ৰায়িত কৰা হয়।
বাহ্যিক সংযোগ
শ্ৰেণী:বিষ্ণুৰ অৱতাৰ শ্ৰেণী:হিন্দু দেৱতা
নীলকণ্ঠ চৰাই
নীলকণ্ঠী হেটুলুকা (Blue-throated Barbet, বৈজ্ঞানিক নাম: Megalaima asiatica) সমগ্ৰ ভাৰত উপমহাদেশ তথা সক্ষিণ-পূব এছিয়াত দেখা পোৱা এটা চৰাইৰ প্ৰজাতি৷
তথ্যসূত্ৰ
শ্ৰেণী:হেটুলুকা
মন্ত্ৰী স্কোৱেৰ
বাহ্যিক সংযোগ
শ্ৰেণী:অনুষ্ঠান প্ৰতিষ্ঠান শ্ৰেণী:স্থাপত্য
আইৰিচ ৱিকিপিডিয়া
আইৰিচ ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ আইৰিচ সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  প্ৰবন্ধ আছে।
পৰিসংখ্যা
চনত আইৰিচ ৱিকিপিডিয়াৰ  টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে। মুঠ সম্পাদনা সংখ্যা ।
বাহ্যিক সংযোগ
আইৰিচ ৱিকিপিডিয়া
তথ্য সংগ্ৰহ
শ্ৰেণী:ৱিকিপিডিয়াসমূহ
হৰিৎ প্ৰদেশ
শ্ৰেণী:Articles with short description শ্ৰেণী:Short description matches Wikidata
হৰিৎ প্ৰদেশ হৈছে ভাৰতৰ এখন প্ৰস্তাৱিত ৰাজ্য যি উত্তৰ প্ৰদেশৰ পশ্চিম অংশক সামৰি লয়। হৰিৎ শব্দৰ অৰ্থ হৈছে সেউজীয়া যি অঞ্চলটোৰ কৃষিক্ষেত্ৰৰ উন্নত অৱস্থাক প্ৰতিনিধিত্ব কৰে।
মালায়ালম ৱিকিপিডিয়া
মালায়ালম ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ মালায়ালম সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।
হৰিৎ প্ৰদেশ
এই অঞ্চলটোৰ জনসাংখ্যিক, অৰ্থনৈতিক আৰু সাংস্কৃতিক বৈশিষ্ট আৰু গঠন উত্তৰ প্ৰদেশৰ আন অংশৰ তুলনাত পৃথক। হাৰিয়ানা, পঞ্জাব আৰু উত্তৰ ৰাজস্থানৰ সৈতেহে এই অঞ্চলটোৰ অধিক মিল দেখা যায়।
মালায়ালম ৱিকিপিডিয়া
পৰিসংখ্যা
চনত মালায়ালম ৱিকিপিডিয়াৰ টা প্ৰবন্ধ, গৰাকী সম্পাদক,  গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।
হৰিৎ প্ৰদেশ
প্ৰশাসনীয় বিভাগ
thumb|276x276px|প্ৰস্তাৱিত হৰিৎ প্ৰদেশে মেপত দেখুওৱা ১,২,৩,৮,৯,১০ আৰু ১১ নং সংমণ্ডল কেইটা সামৰি লয় পশ্চিম উত্তৰ প্ৰদেশে ২২ খন জিলা আৰু ছটা প্ৰশাসনিক বিভাগ বা সংমণ্ডলক সামৰি লয়
মালায়ালম ৱিকিপিডিয়া
বাহ্যিক সংযোগ
শ্ৰেণী:ৱিকিপিডিয়াসমূহ
২০০০ দশকৰ অসমীয়া চলচ্চিত্ৰৰ তালিকা
তথ্যসংগ্ৰহ
শ্ৰেণী:অসমীয়া চলচ্চিত্ৰ শ্ৰেণী:অসম সম্পৰ্কীয় তালিকা শ্ৰেণী:২০০০ দশকৰ অসমীয়া চলচ্চিত্ৰ
ভোগ
ভোগ (বিশেষ্যঃ 'সুখ' বা 'আনন্দ', ক্ৰিয়াঃ 'সমাপ্ত' বা 'সমাপ্ত কৰা') হিন্দু আৰু শিখ ধৰ্মত ব্যৱহৃত শব্দ। শিখ ধৰ্মত গুৰু গ্ৰন্থ চাহিবৰ সামৰণি অংশ পাঠৰ লগতে ভোগ দিয়া হয়। বিয়া, বাৰ্ষিকী, অন্ত্যেষ্টিক্ৰিয়া আৰু অন্যান্য অনুষ্ঠানৰ সৈতে সংগতি ৰাখি ভোগ দিয়া হয়। কোনো পৰিয়াল বা কোনো উপাসনাকাৰী সম্প্ৰদায়ে ভোগৰ সৈতে কোনো ধৰ্মীয় পাঠ্যৰ পঠন উপযুক্ত বুলি বিবেচনা কৰা হয়।
হিন্দু ধৰ্ম
হিন্দু ধৰ্মত ভোগ হৈছে দেৱতাক দিয়া খাদ্য। ভক্ত সকলে মনোকামনা পূৰণ হোৱাৰ আশাৰে দেৱতালৈ বুলি মন্দিৰত প্ৰসাদ স্বৰূপে ভোগ আগবঢ়াই আশীৰ্বাদ বিচাৰে। এই ভোগৰ অধিক জনপ্ৰিয় সংস্কৰণ সমূহ হৈছে খিচিৰি, পায়স বা নিৰামিষ আহাৰ।
শিখ ধৰ্ম
শ্ৰী গুৰু গ্ৰন্থ চাহিব জীৰ সামৰণি অংশ পাঠৰ লগতে পালন কৰা নিয়মৰ বাবে শিখ ধৰ্মত ভোগ শব্দটো ব্যৱহাৰ কৰা হয়। এই পবিত্ৰ শাস্ত্ৰৰ পাঠ এটা প্ৰধান উপাসনা কেন্দ্ৰত পাঠকৰ কৰ্মচাৰীৰ সৈতে দৈনন্দিনভাৱে কৰা হয়। সমাজে সাধাৰণতে ‘ভোগ’ক তেওঁলোকৰ পবিত্ৰ গ্ৰন্থ (শ্ৰী গুৰু গ্ৰন্থ চাহিব জী)ৰ নীৰৱচ্ছিন্ন আৰু সম্পূৰ্ণ পাঠৰ সৈতে সম্পৰ্কিত কৰে। সাধাৰণতে ২৪ ঘণ্টাই এজনৰ পিচত আন এজনকৈ পাঠকৰ জৰিয়তে এই গ্ৰন্থপাঠ সম্পূৰ্ণ হ’বলৈ দিন লাগে। ইয়াক অখণ্ড পাঠ বুলিও কোৱা হয়। এই ধৰণৰ পাঠৰ শেষৰ ফালে ‘ভোগ’ দিয়া হয়। সেই অনুসৰি জন্মদিন, বৰ্ষপূৰ্তি আৰু অন্যান্য অনুষ্ঠানৰ সৈতে সংগতি ৰাখি এই ধৰ্মগ্ৰন্থ পাঠ সম্পন্ন কৰিব পাৰি, যেতিয়া কোনো পৰিয়াল বা সম্প্ৰদায়ে এনে পাঠক উপযুক্ত বুলি বিবেচনা কৰিব পাৰে। এনে পৰিপ্ৰেক্ষিতত ভোগ দিয়া হয়।
'ভোগ' শব্দটোৰ ব্যুৎপত্তি হৈছে সংস্কৃত শব্দৰ পৰা আৰু ক্ৰিয়া হিচাপে ইয়াৰ অৰ্থ 'সমাপ্ত কৰা' বা 'সম্পূৰ্ণ কৰা'। ভোগৰ দ্বাৰা সাধাৰণতে অন্ত্যেষ্টিক্ৰিয়া সম্পূৰ্ণ হোৱাকো বুজোৱা হয়। যিকোনো মণ্ডলীৰ সেৱাৰ শেষত বিতৰণ কৰা কৰ প্ৰসাদকো ‘ভোগ’ বুলি কোৱা হ’ব পাৰে। আনন্দ বা দুখৰ উপলক্ষে শিখ গৃহস্থক নিজৰ বা পৰিয়ালৰ পছন্দৰ গুৰু গ্ৰন্থ চাহিব জীৰ পথ অনুসৰণ কৰিবলৈ প্ৰেৰণা দিয়ে। যদি এয়া সম্ভৱ নহয়, তেন্তে পাঠক বা শাস্ত্ৰ-পাঠকক ইয়াৰ বাবে আমন্ত্ৰণ জনোৱা হয়।
সাপ্তাহিক পাঠৰ ক্ষেত্ৰত পাঠকে শেষৰ পাঁচ পৃষ্ঠাৰ বাহিৰে সমগ্ৰ পবিত্ৰ পুথিখন পঢ়ে। এই সময়তে কৰহ প্ৰসাদ প্ৰস্তুত কৰা হয়। ‘উদ্বোধনী অংশ’ৰ পিছত অপঠন অংশটো আগবঢ়াই নিয়া হয়। পাঠকে লাহে লাহে আৰম্ভ কৰি গুৰু টেগ বাহাদুৰৰ ৫৭টা দ্বৈত মুণ্ডাৱনী আৰু গুৰু অৰ্জনৰ এটা শ্লোক (বা এটা গীত) ৰাগমালা অনুসৰণ কৰি পাঠ কৰে। শেষত ভোগ স্বৰূপ প্ৰসাদ বিতৰণ কৰা হয়।
পশ্চিম বংগত
পশ্চিম বংগ আৰু ইয়াৰ কাষৰীয়া অঞ্চলত দুৰ্গা পূজা, কালী পূজা, সৰস্বতী পূজা আদি প্ৰধান উৎসৱত সাধাৰণতে ভোগ বিতৰণ কৰা হয়। ভোগ হৈছে এক ধন্য খাদ্য যিয়ে প্ৰসাদৰ বিপৰীতে সম্পূৰ্ণ আহাৰ হিচাপে দুগুণ কাম কৰে। ভোগৰ এটা সাধাৰণ ৰূপ হ’ল খিচিৰি, অৰ্ধ শুকানকৈ শাক-পাচলি প্ৰস্তুত কৰা, মিঠাকৈ বিলাহীৰ চাটনি আৰু পায়স (খীৰ)ৰ সৈতে পৰিবেশন কৰা হয়। সাধাৰণতে এই ভোগ কলপাত বা আন ডাঙৰ আকাৰৰ পাতৰ সমতল প্লেটত পৰিবেশন কৰা হয়।
পুৰিৰ জগন্নাথ মন্দিৰৰ মহাপ্ৰসাদ ভোগ
ভাৰতত জগন্নাথ মন্দিৰত এজন দেৱতালৈ দৈনিক ৫৬টা সুস্বাদু ব্যঞ্জনৰ ভোগ আগবঢ়োৱা হয় আৰু তেওঁৰ ভক্তসকলৰ মাজতো এই ভোগ বিতৰণ কৰা হয়। উৰিষ্যাৰ পুৰিৰ জগন্নাথ মন্দিৰত প্ৰতিদিনে হাজাৰ হাজাৰ তীৰ্থযাত্ৰীৰ খাদ্য ৰান্ধিবলৈ হাজাৰজন ৰান্ধনীয়ে কষ্ট কৰে। চাউল, মচুৰ দাইল, বেঙেনা, ৰঙালাও আদি শস্য তথা শাক-পাচলি ব্যৱহাৰ কৰি ভোগ স্বৰূপ মহাপ্ৰসাদ প্ৰস্তুত কৰা হয়।
দক্ষিণেশ্বৰ, কলকাতা
কলকতাৰ দক্ষিণা কালিৰ মন্দিৰত, চাটনি আৰু অন্যান্য বতৰৰ শাক-পাচলিৰ সৈতে ভোগ প্ৰসাদ খিচিৰি খাবলৈ দৈনিক বহু ভক্তৰ আগন ঘটে।
শিৰদী সাই বাবা মন্দিৰ
শিৰদীত প্ৰতিদিনে সাই বাবা মন্দিৰৰ কাষৰ এই বিশাল পাকঘৰত আন আন শাক-পাচলিৰ ব্যঞ্জন প্ৰস্তুতিৰ লগতে প্ৰায় ২০০০ কিলোগ্ৰাম দালি আৰু চাউলৰ খাদ্য প্ৰস্তুত কৰা হয়। ইয়াৰ পাকঘৰ ৰাইজক খাদ্য যোগান ধৰাৰ বাবে উৎসৰ্গিত এছিয়াৰ সৰ্ববৃহৎ সৌৰশক্তিচালিত পাকঘৰ।
তিৰুমালা তিৰুপতি মন্দিৰৰ ভোগ
এই হিন্দু মন্দিৰটো সুস্বাদু প্ৰসাদ লাড়ু আৰু ভোগৰ বাবে বিখ্যাত। মন্দিৰৰ পাকঘৰটোত ১১০০ ৰান্ধনীৰে সৌৰশক্তিৰ ব্যৱহাৰৰে ভোগ প্ৰস্তুত কৰে। তিৰুপতিত হাজাৰ হাজাৰ ভক্তক পৰিবেশন কৰিবলৈ দৈনিক দক্ষিণ ভাৰতীয় খাদ্যৰ এক শৃংখল ৰন্ধা হয়।
অমৃতসৰৰ সোণালী মন্দিৰ
এই মন্দিৰৰ পাকঘৰত এদিনতে দালি, চাউল, ৰুটি আৰু মিঠাই ইমান পৰিমাণে ৰান্ধা হয় যে এই খাদ্য এজন ব্যক্তিয়ে এবছৰতকৈও অধিক সময় খাব পাৰিব। ইয়াৰ স্বেচ্ছাসেৱকসকলে সেৱাৰ মনোভাৱৰে সুস্বাদু খাদ্য ৰান্ধে।
কইম্বাটুৰৰ মুৰুগান মন্দিৰৰ পঞ্চামৃত
তামিলনাডুৰ কইম্বাটুৰৰ দক্ষিণ-পূব দিশত প্ৰায় ১৫০ কিলোমিটাৰ নিলগত পালানীত অৱস্থিত অৰুলমিগু দণ্ডযুধপানী স্বামী মন্দিৰ। ভাৰতৰ ই একমাত্ৰ হিন্দু মন্দিৰ য'ত প্ৰসাদৰ স্বৰূপ ভোগক ভৌগোলিক সূচক (GI) টেগ দিয়া হৈছে। এই প্ৰসাদম কল, গৰুৰ ঘিঁউ, গুৰ, মৌ আৰু ইলাচিৰে তৈয়াৰ কৰা হয়, আৰু কেতিয়াবা তাত খেজুৰ আৰু চেনি মিহলাই দিয়া হয়।
তথ্যসূত্ৰ
শ্ৰেণী:খাদ্য শ্ৰেণী:প্ৰসাদ
নীলা ভান্দা (অৰ্কিড)
নীলা ভান্দা ( Blue Vanda, বৈজ্ঞানিক নাম: Vanda coerulea), এবিধ অৰ্কিডৰ প্ৰজাতি। ইয়াৰ বিস্তৃতি অসম আৰু দাতিকাষৰীয়া খাচী পাহাৰৰ পৰা আৰম্ভ কৰি চীনৰ য়ুনান প্ৰদেশলৈকে। এই ফুলক মণিপুৰী ভাষাত কাকলেই, মিজো ভাষাত অক্টোবৰ আৰু সংস্কৃতত ভন্দাৰ বুলিও জনা যায়। নীলা ভান্দা নীলা-বেঙুনীয়া ৰঙৰ হয় আৰু আন আন অৰ্কিডৰ তুলনাত বহুদিন ভালে থাকে।
বাহ্যিক সংযোগ
শ্ৰেণী:অৰ্কিড শ্ৰেণী:ফুল